Фермерға ярҙамға | Министерство сельского хозяйства Республики Башкортостан\n» Фермерға ярҙамға\nКрәҫтиән фермер хужалыҡтары ойоштороусыларға, үҙ кәсебенә тотоноусыларға һоҡланып ҡарайым. Миңә ҡалһа, ул эште ҡыйыуҙар, батырҙар ғына башлай ала. Уҙған аҙнала Башҡортостандың Ауыл хужалығы министры урынбаҫарҙары Ирек Сураҡов, Павел Иофинов, район Хакимиәте башлығы Рөстәм Шәмсетдинов, ауыл хужалығы консультациялау үҙәге директоры Ирек Сакаев һәм БР Бәләкәй эшҡыуарлыҡты үҫтереү һәм хуплау фонды эшҡыуарлыҡҡа ярҙам итеү үҙәге директоры Айгөл Хәбибрахманова ҡатнашлығында крәҫтиән-фермер хужалыҡтарын үҫтереү мәсьәләһе буйынса төбәк семинар-кәңәшмәһе уҙҙы. Һөйләшеүгә республикабыҙҙың көньяҡ-көнсығыш райондарынан ассоциация рәйестәре, ауыл хужалығы идаралығы белгестәре һәм фермерҙар саҡырылғайны.\nРайонда бөтәһе 79 крәҫтиән-фермер хужалығы әүҙем эшләй, үҫемлекселек менән - 65, малсылыҡ - 51, кәзә аҫрау - 2, балыҡсылыҡ менән 2 хужалыҡ шөғөлләнә. Ғаилә фермалары ла табышлы эшләй, яңы барлыҡҡа килгән фермер хужалыҡтарына аяҡҡа баҫыу өсөн етәкселек тарафынан ярҙам күрһәтелә. Бәләкәй һәм урта эшҡыуарлыҡты үҫтереү программаһына ярашлы былтыр федераль һәм республика бюджетынан 57 миллиондан ашыу субсидия алынған. Әлеге ваҡытта 3,2 миллиард һумға 32 инвестиция программаһы бойомға ашырыла. Мәләүез районы Хакимиәте башлығы Рөстәм Шәмсетдинов былтырғы хеҙмәт йылына байҡау яһап, ҡаҙаныштарҙы билдәләп уҙҙы. Башҡортостан Ауыл хужалығы министры урынбаҫары Ирек Сураҡов эшләгән кешегә дәүләт ярҙамы күрһәтелеүенә туҡталды, улар төрлө грантҡа, субсидияға, ташламалы кредитҡа иҫәп тота ала. “Әлбиттә, үҙегеҙ ҙә уяулыҡ һәм әүҙемлек тураһында онотмаһағыҙ,” - тине ул. Эшҡыуарлыҡ менән шөғөлләнгәнергә теләгәндәргә тормошҡа ашырырҙай бизнес план төҙөргә кәңәш итте. Етештергән тауарҙы үҙебеҙгә һатырға өйрәнергә кәрәклеген, 85 процент продукцияның алыпһатарҙар ҡулы аша үтеүен әйтеп китте. Сығыш яһаусыларҙың барыһы ла фермерҙар менән кәңәштәре менән уртаҡлашты.\nТәжрибә бүлешеү маҡсатында бер нисә фермерға һүҙ бирелде. Күгәрсен районы вәкиле Руслан Ғүмәров бал эшкәртә һәм был тармаҡта ярайһы уҡ табыш ала. Кәзә үрсетеү менән шөғөлләнгән яҡташыбыҙ Эдуард Ниғмәтуллиндың сығышы ҙур ҡыҙыҡһыныу тыуҙырҙы. Семинар аҙағында һәр кем борсоған һорауҙары менән белгестәргә мөрәжәғәт итте.\nҮҙгәрештәр заманында колхоз-совхоздар тарҡатылғас, дөйөм хужалыҡҡа күнеккән халҡыбыҙ юғалып ҡалды. Күмәкләп эшләргә өйрәнгән ауыл кешеһенә замандың яңы талаптарын төшөнөр өсөн бер нисә тиҫтә йыл ваҡыт талап ителде. Ил етәкселегенең крәҫтиәнгә йөҙө менән боролоуы өмөт сатҡыһы уята. Файҙаланыуҙағы ерҙәрҙе хосусилаштырған өсөн сығымдарҙы ҡаплау, табышҡа һалынған һалымдан арындырыу, бер нисә йорт берләшеп алған техниканың (йәки дөйөм ҡулланыу өсөн алынған тауарҙың) күпмелер хаҡын ҡайтарыу һәм башҡа төрлө бихисап ярҙам төрҙәре - ер кешеһе баш күтәрһен өсөн күрелгән саралар. Шулай ҙа, кешеләрҙең үҙ яҙмышы өсөн яуаплылыҡты бөтә йөрәге менән тойоуы, яңыса фекерләүе, үҙҙәрендә яңы сифаттар асыуы, тормоштарын яҡшыртырға ынтылыуы мөһим. Бүленгән аҡсалата ярҙам тиненә тиклем, урынға барып етеп, ауылды нығытыуға хеҙмәт итергә тейеш.


Инфоурок › Другое ›Конспекты›Сценарий праздника Шэжэре быуындар сылбыры\nМаҡсат:быуындар күсәгилешлеген,ғаилә ҡимммәттәрен,туғанлыҡ бәйләнештәрен һаҡлау һәм нығытыу,үҙ халҡыңдың ,тыуған төйәгеңдең тарихын өйрәнеү,халыҡ йолаларын,уйындарынтергеҙеү,шәжәрәне,легендаларҙы өйрәнеү,йәш быуынға еткереү,ауыҙ-тел ижадын пропагандалау.\nБелорет ҡалаһының 255 йыллығын билдәләү,эстетик,патриотик,экологик тәрбиә.\nГражданлыҡ позицияһы булдырыу.\nИғлан итергә .Иғландар яҙырға “2017 йылдың 17 июнендә ауылда “Шәжәрә байрамы”\nүткәрелә. Шуға тиклем ауыл урамдарын,йорт-ихаталарҙы тәртипкә килтерергә.\nһәм байрам көнөндә,аҙаҡ та спиртлы эсемлектәр һатыу тыйыла.”\nСпонсорҙар,халыҡтан иғәнә йыйырға (Такиуллина Юлиә,Айтбаева Әҡлимә ,Хөсәйенова Шәүрә,Мостафина Ирина)\nБүләккә баралар Тәҡиуллин Шәрифйән менән Рима,Айтбаева Әҡлимә\nКонцерт өсөн яуаплы: Мөхәмәтйәнова Әйсәрә менән Мөхәмәтйәнова Рима\nҠымыҙ алырға(Йосопов Нурил)\nБуҙа әҙерләргә(Айтбаева Рәүфә)\nТирмә ҡороу( Лира һәм Линур Ғәлиәкбәровтар,Гөлсәсәк һәмРифат Ғилмановтар,Ғәлимйән Ибраһимов,Ғаян һәм Гөлфиә Баязитовтар)\n4 өҫтәл әҙерләргә. Яуаплылар\t(Ибраһимова Р.В.)\n1.Ғарипова Рәмилә,Баязитова Земфира,ТәҡиуллинаЮлиә ,Ғәлимова Гөлнура\n2.Йыһангирова Фәриҙә,Мырҙағилдина Рәзинә,Ғилманова Гөлсәсәк,Ғәлләмова Алина\n3.Тәҡиуллина Айгөл,Фәтҡуллина Роза,Йыһангирова Разия,Мәһәҙиева Гөлфара\n4.Закирова Рәмзиә,Нәжметдинова Таңһылыу,Мөхәмәтйәнова Зөлфиә,Мостафина Ирина\nШәжәрәләр өсөн яуаплы :Закирова Сәүиә, Айтбаева Рәүфә ,ИбраимовҒәлимйән\nГрамоталарҙы яҙалар Ғәлләмова Флидә,Закирова Сәриә\nЕтәкселәр (ауыл хакимиәте)менән һөйләшеү\nОйоштороу комиссияһы билдәләү,комиссия ағзаларына эш билдәләү\nБайрам үткәреү өсөн финанс мәсәләһен хәл итеү\nСаҡырыу хаттары ебәреү,иғландар биреү\nБайрам барасаҡ урынды ҡарап сығыу,ярыштар өсөн урын әҙерләү\n1.Иң төҙөк йорт\n2.Иң таҙа ихата\n3.Оҫта ҡул(ир кеше )\n4.Иң яҡшы өҫтәл\n5.Иң йәш ғаилә\n6.Ауыл киләсәге(ауылда йәшәргә ҡалған йәш ғаиләләр)\nКристина ,Вәли Хөсәйеновтар\n10.Оҙаҡ йәшәүсе парҙар(Туй юбилярҙары(50,55,60 йыл)Йосопов Рәис һәм Фәүзиә,Харис ,Сәлхиҙә Байғужиндар\nМозафар һәм Рәйфә Абдрахмановтар\nШаймырҙан һәм Әҡлимә Мөхәмәтйәновтар\n11.Иң оло ауылдаш—Ғәлиуллина Рәхимә Ильяс ҡыҙы\n12.Иң йәш ауылдаш\n13.Тыл ветерандары --Шөғәйепов Насретдин Әпсәмих улы,Ғәлиуллина Рәхимә Ильяс ҡыҙы\n14.Иң һуңғы яугиры\t-- Фәтҡуллин Төхбәтулла Ниғмәтулла улы(килһә)\n15. Уҡытыусыларҙың уҡытыусыһы(Башҡортостандың атҡаҙанған уҡытыусыһы) Абдрахманов М.А.\nРәсимә Хәтип ҡыҙы Фәтҡуллина\nФәриҙә Мөхитдин ҡыҙы Ноғоманова\nГөлниса Әхмәт ҡыҙы Йыһангирова - Сәүиә\nХәкимов Ғисмәт Кәримович\nРәшиҙә Усман ҡыҙыЗакирова\nВәрә Тимерғәле ҡыҙыШөғәйепова --Рәүфә\nРәфиға Вәрғетдин ҡыҙы Ибраһимова\nҒәлимйән Сабирйән улы Ибраһимовтар\nРәшит Әхмәҙғәле улы Ноғоманов --Лира\nӘйсәрә Йыһанур ҡыҙы Мөхәмәтйәнова\nМырҙағилдин Фәрит Закир улы\nФәйзулла Сахиулла улы Закиров\t---Рәүфә\nҒилманова Фәнисә Сәфиулла ҡыҙы\nЙосопов Әүхәди Зариф улы\nБайғужин Харис Гариф улы\nАйтбаев Рәмил Ислам улы\nЙыһангиров Вәкил Шәнгәрәй улы\nҒиниәтова Сабира Ғиниәт ҡыҙы ----Лира\nМәһәҙиев Мәҡсүт Хөсәйен улы(шахтер) --Белорет районының почетлы гражданины,”Почет билдәһе” миҙалы кавалеры\nМәһәҙиев Мәхмүт Хөсәйен улы(?)\nЗакиров Илфат Вәхит улы – Рәсәй төҙөлөшө отличнигы --Сәүиә 17.Халыҡ табибы\t--- Баязитова Вәжилә\n18.Ауыл ветеринар врачы Хужин Зөфәр\n19. Ауыл корреспонденттары\nЗакирова Сәүиә Шәрифулла ҡыҙы\n20.Ауыл патриоттары--- Баязитов Ғаян Хәйрулла улы\nҒилманов Рифат Халит улы\nЙосопов Нурил Әүхәди улы\nГәлләмов Дамир Ғәбитдин улы\nАйтбаева Әҡлимә Ғәриф ҡыҙы\nЗакиров Бәҡир Әхәт улы\nХөсәйенова Шәүрә Шәйхислам ҡыҙы\nФәтҡуллина Роза Кәшбулла ҡыҙы\nБаязитова Ләлә Хәйрзаман ҡыҙы\nТәҡиуллин Шәрифйән Йыһанур улы\nМөхәмәтйәнова Ғәлиә Нәжип ҡыҙы\nАйтбаева Рәүфә Фәрит ҡыҙы\nМәһәҙиева Лира Мозафар ҡыҙы\nҒилманова Ләйсән Ғәмир ҡыҙы\nҒәлиәкбәрова Лира Баязит ҡыҙы\nСаликова Ләйсән ҡыҙы\nКонкурстарҙы баһалау комиссияһы:(Йорт,ихата,оҫта ҡул)\nБиҙәү : тирмә\nШиғырҙар яҙылған плакаттар\nАуыл тарихы яҙылған стенд\nКиоск өсөн урын\nЙәрминкә(теләгән кеше аш-һыу һата)\n1 рәткә саҡырылған ҡунаҡтар ултыртыла.Алға уҡ һүҙ биреүселәр иҫкәртелә\nМузыка ҡцйыла --- ҡурай моңо\nЛира.Хәйерле көн,һаумыһығыҙ ,хөрмәтле ауылдаштар!Һаумыһығыҙ,төрлө тарафтарҙан килгән ҡунаҡтар! Һаумыһығыҙ,илһөйәр дуҫтар!Изгеләрҙән –изге тыуған төйәгебеҙ Ғәбдөгөбөҙҙә һәммәгеҙҙе лә иҫәнлектә ,һаулыҡта күреүебеҙгә бик шатбыҙ!\nСәүиә.Осрашыуыбыҙ изге айға –Ураҙаға тап килеүе -- айырыуса ҡыуаныслы хәл.Изге Ураҙа байрамы менән ,хөрмәтле ауылдаштар! “Рамазан “йыры\nҠотлау һүҙе ауылыбыҙҙың муллаһы Ғималетдинов Айнурға бирелә (аҙан әйтә)\nЛира.Бөгөн беҙҙә шәжәрә байрамы !Тимәк,туғандар байрамы,ырыуҙаштар байрамы. Һеҙҙең күтәренке кәйефтәр,шат йөҙҙәрегеҙ бөгөнгө байрамдың ни тиклем көтөлгән булыуын күрһәтә.\nСәүиә.Тыуған ауылыбыҙҙа күп туғандарҙы күреп-осрашыу—оло бәхет.Бөгөнгө “Шәжәрә байрамы”ның маҡсаты ла шунда:туғандар осрашһын,йәш быуын нәҫелен,туған-тыумасаһын белеп үҫһен,ауыл йолалары йәшәрһен,йәшәһен,тигән теләктәбеҙ.Шулай уҡ Белорет ҡалаһына 255 йәш булыуына ла бағышлана.\n1 а .б.Тамыры булған ағас ҡына үҫә,нығый,тамырһыҙы ҡорой,тиҙәр.\nИлен белмәгән--- белекһеҙ,нәҫелен белмәгән--намыҫһыҙ,тигән атай-олатайҙарыбыҙ.Быуындар\nсылбырын барлау байрамына рәхим итегеҙ! Йыр “Сәләм,дуҫтар”\n(бергә)Тантана асыҡ тип иғлан ителә!\n2 а.б.Хөрмәтле ауылдаштар!Бөгөнгө байрамға һәр тарафтан ҡунаҡтар ҙа саҡырҙыҡ.Ауыл тормошонда һәр саҡ ярҙам ҡулы һуҙырға торған туғандарға,дуҫтарға ҙур рәхмәтебеҙҙе белдерәбеҙ!Бер нисә ҡәҙерле ҡунаҡтарыбыҙҙың исем-шәрифен атап китергә рөхсәт итегеҙ!\n(Саҡырылған ҡунаҡтар исемләнә)\nРайон советы депутаты ЯмаловБуранбай Нәсим улы\nАуыл хакимиәте башлығы Салауатов Шәүҡәт Ғариф улы\nМәктәп директоры Шәйбәков Ринат Гәрәй улы\nХәлилова Сәғиҙә Мәүлит ҡыҙы\nАуыл советында эштәр менән идара итеүсе Әбсәләмова Нәсимә Сөләймән ҡыҙы\nМырҙағилдина Ғәзимә Сәхәүетдин ҡыҙына\nГарипова Нәғимә Хөснулла ҡыҙына\n“ Юлдаш” радиоһының “Яңылыҡтар”тапшырыуы бүлек мөдире Фәтҡуллин Бәйтулла Шәрифулла улы\nРайон культура йорто режиссеры, атҡаҙанған мәҙәниәт хеҙмәткәре Ғилманова Гөлнара Насретдин ҡыҙы\nМәғариф министрлығы белгесе Искәнйәрова Гөлназ Ишнияз ҡыҙы\nРеспублика Адвакатура палатаһынан Татлыбаева Сәйҙә Хатип ҡыҙы\nРайон ағинәйҙәр ҡоро етәксеһе Абзалова Зилә Минһаж ҡыҙы\nИнйәр полиция участкаһы хеҙмәткәре Ҡаҙырбаев Рауил Тимербай улы\nАссы участка больницаһынан Ноғоманова Фәриҙә Мөхитдин ҡыҙы\nТәүге дипломлы уҡытыусыларыбыҙҙың береһе Ноғоманов Рәшит Әхмәҙғәле улы\nАрхангел районы “Инйәр”район гәзите мөхәррире Закирова Гөлшат Зөфәр ҡыҙы-\nАҙыҡ-түлек менән тәмьин итеүсе Нуриева Гөлира Әхмәҙғәле ҡыҙы\nНуриев Тимур Фәрүәз улы\nПочтальон Хәсәнова Рәйсә Шәйхислам ҡыҙы --\nЭлектриктар Йосопов Тәлғәт Әхмәди улы---\nФәтҡуллин Айрат Шәрифулла улы\nАйтбаев Назир Сөләймән улы\nИнйәр музыка мәктәбенән Фәтҡуллина Ләлә Шәрифулла ҡыҙы\nҠотлау өсөн һүҙ Йөйәк ауылы хакимиәт башлығы Салауатов Шәүҡәт Ғариф улына,район советы депутаты Ямалов Буранбай Нәсим улына, Белорет районы Ағинәйҙәр ҡоро етәксеһе Абзалова Зилә Минһажетдин ҡыҙына бирелә\nҺеҙҙең иғтибарға ауыл ағинәйҙәре тарафынан әҙерләнгән “Ерен һатҡан –илен һатҡан”тамашаһынан өҙөк тәҡдим итәбеҙ !(Ағинәйҙәр сығышы)\n1 алып барыусы\nХәйерле көн! Һаумыһығыҙ!\nБүләк итеп ҡайнар сәләмдәр!\n2 алып барыусы\nҠарап тормай ара йыраҡҡа\nКилдегеҙ һеҙ беҙгә ҡунаҡҡа.\nГүзәл тәбиғәтле йәнтөйәккә\nТыуған ауылыбыҙ Ғәбдөккә\nЭй, хөрмәтле ҡунаҡтар!\nҒәбдөк ауылы халҡының\nРизығын ауыҙ итегез “ Йыуаса”\n(Жюри был ваҡытта аш-һыу конкурсын баһалай)\nХәйерле көн, хөрмәтле ҡунаҡтар!\nАуылыбыҙҙа байрамдарҙың ҙуры\nИҫтә ҡалһын әле был көндәр!\nАуылыбыҙҙа – шәжәрә байрамы-\nҠунаҡтарға асыҡ күңелебеҙ.\nШатлыҡ менән үтһен ғүмеребеҙ!\nЙыр “Беҙҙең ил” Башҡара шөғәйепов Ильяс\nҠайнар сәләм, рухташтар,\nБергә: Ҡайнар сәләм, ерҙәштәр!\nСәләм туған – нәҫелдәрен,\nҘурлап ҡайтҡан дуҫтарға.\nТимәк, изге хәбәр еткән,\nАлыҫ – яҡын остарға.\nБергә: Сәләм барса дуҫтарға!\n1 алып барыусы..Ата-баба төйәгенә\nХуш киләһегеҙ, тибеҙ.\nРәхим итегеҙ, тибеҙ!\nШәжәрә - ырыу тарихы, теге йәки был ҡәбилә, ырыу йә араның быуындар йылъяҙмаһы. Шәжәрә –\nборон-борондан ырыу-араның документы, икенсе төрлө әйткәндә бер туған кешеләрҙең танытмаһы ла\nбулып һаналған. Сөнки шәжәрәлә ырыуҙың нәҫелдән нәҫелгә бирелер ер биләмәһе лә теркәлгән.\nОшо яғы менән шәжәрә - ижтимағи-сәйәси документ, тарихи сығанаҡ та. Бына шуның өсөн дә башҡортбалаһы кәмендә ете быуын ата-бабаларын белергә тейеш булған. Бөгөн беҙ шәжәрә байрамы – туғандар байрамы, бер ата-бабанан таралған ырыуҙаштар байрамына йыйылдыҡ. Тарихи тамырҙарыбыҙҙы иҫкә алыу, ололау, хөрмәтләү ҙә ул.\n2 алып барыусы.һәр ағастың тамыры булған кеүек, беҙҙең дә тамырҙарыбыҙ бар. Тамыр – ул беҙҙең кисәгекөнөбөҙ, бер йыл элек, йөҙ йыл элек, мең йыл элек үткән көнөбөҙ. Ул беҙҙең тарихыбыҙ. Борон-борондан ата-бабаларыбыҙ иң беренсе телдән-телгә һөйләп, ә һуңынан яҙып ҡалдырған. Беҙҙең ауылда ла үҙ нәҫелептәрен юғалтмай шәжәрә итеп төҙөп ҡалдырыусылар бар.\n1 алып барыусы Был халыҡтың иле булған, теле булған,\nРухы бөйөк, ғорурлығы, ихтыяры.\nАзатлыҡ тип көрәшеүсе батырҙары,\nЙософ менән Зөләйхалай матурҙары\nБыл халыҡтың ҡалған беҙгә рухы, хисе,\nШаңы ҡалған, даны ҡалған һәм моңдары.\nМоңдар аша хөрлөк ҡалған\nЙырҙар аша, иман ашамилләт тыуған.\nҺеҙҙең иғтибарға ауыл һәүәҫкәрҙәренең музыкаль бүләге тәҡдим ителә!\nКонцерт программаһы (клуб)\nӘ хәҙер хөрмәтле ҡунаҡтар, ырыуҙаштар!Һәр нәҫел үҙ шәжәрәһе менән таныштырып уҙа.\nҺәр аранан берәй кеше үҙенең араһы менән таныштыра.\nҺиҙәһеҙме тамырҙарҙың тыуған яҡта ныҡ икәнен,\nТыуған тупраҡ, ата нигеҙе көткәнен.\nНәҫел ебе был ерҙәрҙә күп икәнен.\nТуғандарҙың бик күптәре юҡ икәнен.\nҠайттыңмы, тип йылдар аша, ҡәрҙәштәрҙең,\nРухтары ишетәһеңме, өндәшкәнен.\nТыуған ерҙең гөл -баҡсаға тиң икәнен.\nХалыҡтарҙың бер туғандай дуҫ икәнен.\nЙән тартмаһа, һиҙәһеңме, ҡан тартҡанын.\nТармаҡтарҙың бер тамырға тоташҡанын.\n1 алып барыу\nТыуған ауыл, тыуған яҡ! Ниндәй изге, илаһи көскә эйә төшөнсәләр. Яҙмыш елдәре төрлөбөҙҙө төрлө\nяҡтарға илткәндә лә, һағынып, йыраҡ араларҙы яҡын итеп ашҡынып ҡайтабыҙ һиңә, тыуған яҡ, тыуған\nЭйе, ауылымдың ғорурлығы булған, Һоҡланғыс кешеләре ифрат күп. Тәү тапҡыр ошо ерҙә ауаз һалған,\nтәпәй баҫҡан һәм яҙмышынтуған тупрағы менән бәйләгән, халык хужалығының төрлө тармаҡтарына бар тырышлыҡтарын һалыпэшләгән яҡташтарыбыҙ тураһында бик күп һөйләргә була. Беҙ улар менән ғорурланабыҙ һәм һәр ваҡыт иҫтә тотабыҙ. Арабыҙҙа шундай шәхестәр булғанда, нәҫел шәжәрәбеҙҙә матур эҙҙәр ҡалыуы көн\nҮҙҙәренең фиҙаҡәр хеҙмәте менән илебеҙгә ,ауылыбыҙға күп файҙа килтереүсе оло кешеләрҙебилдәләп үтергә рөхсәт итегеҙ!\n1 ай элек төрлө конкурстар иғлан ителгәйне(һәр номинацияға бүләктәр тапшырыусылар\nалдан билдәләнә) Һүҙ ойоштороу комиссияһы ағзаларына бирелә\n1.Төҙөк йорт,ихата,оҫта ҡул,уңған хужа ----Нурил,Ғаян,Рифат\n2.Иң яҡшы өҫтәл ----Рәүфә\nИң йәш ғаилә -- Лира\nАуыл киләсәге-- Әйсәрә\nОҙаҡ йәшәүсе парҙар— Сәүиә\n4.Иң оло ауылдаш ---- Нурил\nИң йәш ауылдаш\n5. Тыл ветерандары, --- Ғаян\n6.Башҡортостандың атҡаҙанған уҡытыусыһы -- Рифат\n7.Хеҙмәт ветерандары -- Сәүиә,Рәүфә,Лира\n8.Халыҡ табибы --- Ғаян\n9.Ауыл корреспонденты -- -Әйсәрә\n10.Ауыл патриоттары--- Лира\n11. Саҡырылған ҡунаҡтарға рәхмәт хаттары тапшырыла\nРайон советы депутаты Ямалов Буранбай Нәсим улы\nМәктәп директоры Шәйбәков Ринат Гәрәй улы --- Лира\nГарипова Нәғимә Хөснулла ҡыҙына ---- Әйсәрә\nБелорет район мәҙәниәт йорто режиссеры Ғилманова Гөлнара Насретдин ҡыҙы\n“Урал “район гәзитенән Абзалова Зилә Минһаж ҡыҙы -- Рәүфә\nАрхангел районы “Инйәр”район гәзите мөхәррире Закирова Гөлшат Зөфәр ҡыҙы- Сәүиә\nПочтальон Хәсәнова Рәйсә Шәйхислам ҡыҙы -- Рифат\nЭлектриктар Йосопов Тәлғәт Әхмәди улы--- Ғаян\nИнйәр музыка мәктәбе хеҙмәткәре Фәтҡуллина Ләлә Шәрифулла ҡыҙы\nҠотлау өсөн һүҙ ҡунаҡтарға бирелә.Маҡтау ҡағыҙы тапшырған саҡта әйтһәләр ҙә була. Бүләкләшеү\nБәйге , ярыштар.\nЮллап ҡайтҡандарға рәхмәт\nБеләбеҙ – бында ҡайтҡандар\nБеҙ түгел ерҙә исемһеҙ,\nТарихты байҡа ғына.\nРәхим ит түрҙән, аҡһаҡал\nЫрыу ағасы ҡоромаҫ\nЙәш быуын барҙа ғына.\nРәхим ит, иң йәш ырыуҙаш,\nИл – ерһаҡсыһы, рәхим ит\nӘ хәҙер бәйгеләрҙе уҙғарыу комиссияһы менән таныштырып үтәм:\n1.Баязитов Ғаян,Баязитов Линур(арҡан)\n2.Йосопов Нурил,Хужин Зөфәр(көршәк ватыу)\n3.Ғәлләмова Флидә,Ғәлләмов Данир(эстафета)\n4.Шөғәйепова Айгөл,Мостафина Ирина(йомортҡа)\n5.Мырҙағилдина Луиза,Ғәлиәкбәрова Лира(әйбер ҡырҡыу)\n6.Айтбаева Рәүфә,Мәхмүтов Илшат(уҡ атыу)\n7.Шөғәйепова Люциә,Шөғәйепова Ғәзизә(тоҡ менән йүгереү)\nОйоштору комиссияһы һеҙҙе бөтәгеҙҙе лә ошо иҫтәлекле көн, шәжәрә байрамы менән ҡайнар ҡотлай. Бөтә уйындарҙа ҡатнашығыҙ, уйнағыҙ, көлөгөҙ.\nӘ хәҙер инде ,хөрмәтле ҡунаҡтар,һеҙҙе һый- хөрмәтле өҫтәл көтә.Тәмле,экологик яҡтан таҙа һыулы Инйәр һыуынан сәй эсәйек,хәл-әхүәлдәрҙе белешәйек,күрешәйек,серләшәйек!\nФлешмоб --- Рәүфә\nСпорт ярыштары башлана.Шунда уҡ бүләкләшеү\nБүләкләүҙәр,күмәк бейеүҙәр “Наза”,”Аҡ тирәк “уйыны\n.Ҡунаҡтарға,ойоштороусыларға,ауылдаштарға Рәхмәт һүҙе\nЛира . Ауыл өҫтөнән, ҡанатарын елпеп осҡан ҡош кеүек, көндәр, айҙар үтә, миҙгелдәр алышынып - ҡыш яҙҙы, яҙ йәйҙе, йәй көҙ айҙарын еткереп йылдар үтә тора. Киләсәк быуындар беҙҙе лә ошо шәжәрәгә индереп, беҙҙең менән ғорурланып һөйләһен өсөн беҙ нимә эшләйбеҙ, ниндәй яҡты эҙ ҡалдырырға тырышабыҙ. Ошоноң тураһында уйланырға кәрәк тип уйлайбыҙ.\nСәүиә. Шәжәрә – ул сал тарихҡа бағыр тәҙрә,\nКүҙ яҙҙырһаң , шул тәҙрәнән атыр йәҙрә.\nҺин дә ятма: ҡор ояңды.Үр шәжәрә!\nЛира.Һеҙҙең менән хушлашырға\nМатур һүҙҙәр эҙләйбеҙ,\nТормошоғоҙ гүзәл булһын\nАҡ бәхеттәр теләйбеҙ!\nҺеҙгә таҙалыҡ-һаулыҡ, күп шатлыҡтар һәм ҙур уңыштар, бәхетле ғүмер теләп хушлашабыҙ.\nИҫән-һау осрашҡанға тиклем!\nШәжәрә байрамы программаһы\n3.Сценарий “Илен һатҡан –ерен һатҡан”\n5.Нәҫел шәжәрәләре менән танышыу\nАрхангель районы ЛТЗ-һы “Спат-тара” МСО (Московская сырьевая отрасль) заводы эшселәре исемлеге\n1.Абдрахманов Шәрифулла Талха улы\n2.Айтбаев Сөләймән Ильяс улы\n3.Баязитов Хәйрулла Сәғәҙәт улы\n4.Баязитов Сәмиғулла Сәғәҙәт улы\n5.Баязитов Тимерғәли Шәйәхмәт улыы\n6.Баязитов Нурғәле Шәйәхмәт улы\n7.Ғилманов Хәлит Иҫәнғәле улы\n8.Ғәлләмов Ғәбитдин Саҙретдин улы\n9.Закиров Әхәт Мөхәмәтулла улы\n10.Закиров Вәхит Мөхәмәтулла улы\n11.Исламов Зәйет Ғәле улы\n12.Мөхәмәтйәнов Шаймырҙан Ниғмәтйән улы\n13.Мөхәмәтйәнов Әхмәтйән Ниғмәтйән улы\n14.Мөхәмәтйәнова Сәмсиямал Ялал ҡыҙы\n15.Мырҙағилдин Фәрит Закир улы\n16.Мырҙағилдин Ғөбәйтулла Закир улы\n17.Рәхмәтов Исламетдин Сибәғәт улы\n18.Рәхмәтов Юлай Исламетдин улы\n19.Тәҡиуллин Йыһанур Ғибәтулла улы\n20.Фәтҡуллин Шәрифулла Ниғмәтулла улы\n21.Әхтәрйәнов Әбделмән Зөлҡәрнәй улы\n22.Садыков Ғиззәт Әҙелбай улы\n23.Саликов Мирсаяф Бәҙретдин улы\n24.Нәжметдинов Әхмәҙғәлим Мамали улы\n25.Низамов Заһретдин Саҙретдин улы\n26.Йыһангиров Фәсхетдин Ғәйнетдин улы\n27.Йосопов Әүхәди Зариф улы\n28.Йосопов Шәфиҡ Гәриф улы\n29.Йомағужин Шәйхислам Ғүмәр улы\n30.Йомағужина Сания Ғүмәр ҡыҙы\n31.Ғәлиуллин Исламетдин Шәйхислам улы\n32.Мухамедьянов Таһир Ялал улы\n33.Гәлләмов Әнүәрр Ғәбитдин улы\nҠолман Сысҡан Ирлән Ишғәл\nҠушҡаҙы Туғайҡаҙ Бейғул Бихтентәй\nЯуғасты Нуғай Ғәбдүкәй Сәғит\nТөхбәтулла Сәйфулла Айрат Бәйтулла\nАйҙар Фәйзулла Зөфәр\nМостафа Сәғит Алмаз Илдар\nНаҙгөл Батырхан Мөҙәрис Гөлнур\nНурулла Нәсибулла фәғилә Илдар Эльза Рөстәм Айнур Линур\nАйтуған Илнар Гөлсәсәк Илназ Лиана Гөлшат Айгизә Айҙар Гөлназ Айгөл Гөлбикә\nАртур Уралиә Тимур Мансур Илсур\nРәмзилә Ринат Лилиә Әлиә Лиана\nАйсыуаҡ Ләлә Айгөл\nГөлназ Ләйсән Айгизәр Илгизәр\nҒәҙилә Сөмбөл Ләйсән Гөлдәр Мансур Әҙилә\nДинара Фәнзил Илнар Искәндәр Әлиә Фидан Мәрйәм Байрас Гөлфиә Айназар Асия Айҙар\nАлтынай Мәжит Рәшит Рузбик Илдар Ирина Лилиә Рима Ғәбдерәүф\nТамырын тойған ағас\nҺыҘ --- ҠОРОЙ\nИлен белмәгән ---\nНомер материала: ДБ-975459


Төбәк ит малсылығын үҫтереүгә быйыл федераль бюджеттан 44,7 миллион һум аласаҡ // Иҡтисад | новости башинформ.рф\nТөбәк ит малсылығын үҫтереүгә быйыл федераль бюджеттан 44,7 миллион һум аласаҡ\n16:55, 12 мая 2014 Иҡтисад\nБашҡортостанға 2014 йылда ит малсылығын үҫтереүгә быйыл федераль бюджеттан 44 миллион 738 мең һум бүленә. РФ Хөкүмәтенең Ит малсылығын үҫтереү буйынса иҡтисади мөһим программаларға ярҙам итеү менән бәйле Рәсәй Федерацияһы субъекттарына сығым йөкләмәләрен финанслауға субсидиялар бүлеү тураһында бойороғо РФ Хөкүмәте сайтында баҫылған.\nФедераль бюджетта был маҡсаттарға бөтәһе 1,9 миллиард һум ҡаралған.\n1,02 миллиард һум самаһы күләмендә максималь субсидияны быйыл Брянск өлкәһе аласаҡ.\nВолга буйы федераль округында ит малсылығын үҫтереүгә субсидиялар шулай уҡ Һамар (90 миллион һум), Ырымбур (64) һәм Һарытау (39) өлкәләренә, Пермь крайына (18,2 млн) һәм Мордовия Республикаһына (15,9 млн) бүленә.\nТеги: ауыл хужалығы,субсидиялар,ит малсылығы


Сәскәләр ҙә өшөй инде… » "Йәшлек" гәзите\nГазета "Йәшлек" » Рубрикалар » Сәскәләр ҙә өшөй инде…\nСәскәләр ҙә өшөй инде…\nГеоргин һәм гладиолустарҙы ни тиклем генә яратһағыҙ ҙа, артығын алмағыҙ. Сөнки уларҙы икенсе миҙгелгә тиклем һаҡлау ауырға төшә. Баҡсасылар көҙ айҙарында сәскә һуғанбаштарын күп итеп ҡалдырырға тырыша. Ләкин яҙ етеү менән күңелһеҙ күренеш күҙгә ташлана: һуғанбаштар юҡҡа сыҡҡан, серегән була. Бындай хәл һирәк булһын өсөн маҡсат менән мөмкинлекте дөрөҫ самаларға ғына кәрәк. Әгәр мөгәрәп, гараж йәки верандағыҙ юҡ икән, юрғанды аяҡҡа ҡарап һайларға тура киләсәк. Һуғанбаштар һаҡланасаҡ урында һәр ваҡыт тиерлек 5 – 8 градус йылы булырға тейеш. Икенсе мәсьәлә лә бар: киләһе йылда сәселәсәк орлоҡ саҡ ҡына булһа ла боҙолһа, шундуҡ ырғытығыҙ. Үҙе лә серейәсәк, эргәһендәгеләрҙе лә зарарлаясаҡ.\nҺуғанбаштарҙы ҡыш буйы тикшереп тороу талап ителә. Боҙолған урындарын ҡырҡып ташларға,”зеленка” менән таҙартырға онотмағыҙ. Ә инде ул яртылаш тиерлек боҙолһа, сүпкә ырғытырға ғына ҡала.\nБегония. Уның һуғанбаштарын көслө ҡырауҙарға тиклем ҡаҙып алырға кәрәк. Һаҡлар өсөн сәскәнең һабағын 2 – 3 сантиметрға тиклем ҡырҡып ташлайҙар. Һуғанбаштарҙы көрәк менән ҡаҙып алып, йәшниккә һалырға ла, һауа алған, әммә йылы урынға күсерәләр. Ике аҙна самаһы үткәс, ҡалған ботаҡтарҙы алып ташларға, йәбешеп торған тупрағынан һәм башҡа кәрәкмәгән сүп-сарынан таҙарталар. Бегония һуғанбаштарын һаҡлау өсөн 6 – 8 градус йылы кәрәк. Уларҙы торф йәки ағас вағы менән ҡаплап ҡуйыу ҙа яҡшы һөҙөмтә бирә.\nГеоргин. Был сәскәне башлыса октябрь урталарында ҡаҙып алалар, ул ҡырауға бирешеп, ҡарая башлаған булырға тейеш. Ҡаҙып алыр алдынан һабаҡтарын 10 сантиметр самаһы ҡалдырып ҡырҡалар. Георгиндың тупрағын ҡырып таҙарталар, насар бүлбеләрен ҡырҡып ырғыталар. Артыҡ нәҙек күренгән тамырҙарын да өҙгөләп ташлайҙар. Бынан һуң уны ярты сәғәт марганцовка иретмәһендә тоталар. Һаҡларға ҡуйыр алдынан георгиндарҙы аҙна-ун көн һыуыҡта тотоп алыу файҙалы. Сәскә бүлбеләре йәшниктәрҙә йәки кәштәләрҙә һаҡлана. Һауала 80 процент дым булырға тейеш, дым етмәгән урында улар кибә һәм эшлектән сыға. Әгәр был тиклем дымды булдырыу ҡулдан килерлек эш түгел икән, георгинды йәшниктәргә ҡом, торф йәки ағас вағы менән бутап һалырға була. Әллә ни күп булмаған бүлбеләрен бер нисә ҡат дымлы гәзиткә төрөп һаҡларға була, крафт-ҡағыҙ ҙа ҡулланыла. Тик был осраҡта сәсеү материалын һыуытҡысҡа ҡуялар. Гәзитен әленән-әле алмаштыралар.\nГладиолус. Уны һаҡ ҡына ҡаҙып алалар ҙа, сорттары, ҙурлыҡтары буйынса бүлеп сығалар. Сәсеү материалын тәүҙә “Интавир” йәки “Искра” иретмәһендә йыуалар, аҙаҡ марганцовкаға һалалар. Бынан һуң һуғанбаштарҙы гәзиткә теҙеп һалып киптерәләр. Бер аҙна самаһы йылы урында тоторға кәрәк, шулай уҡ бина даими елләтелһен. Бынан һуң сәсеү материалын бер ай буйы 18 – 20 градус йылыла киптерәләр. Гладиолусты һаҡлау өсөн картон йәшниктәр йәки ҡапҡаслы ҡаптар ҡулланыла. Уларҙың эсе дихлофос менән эшкәртелә. Кипкән гладиолустарҙы капрон ҡаптарҙа, гәзиткә төрөп һаҡлайҙар.\nСығыу ваҡыты 15-10-2017, 09:00 | Ҡаранылар: 504


Салауат ҡалаһы эргәһендә "Салауат йыйыны"\nЯрты көн эсендә Салауат ҡалаһы эргәһендә тағы бер ҡаласыҡ үҫеп сыҡты. "Салауат йыйыны-2008" республика фольклор байрамын ойоштороусылар һәм ҡатнашыусылар күптән уҙған йылдар күренешен булдыра алғандар. Күҙ ҡарашы еткән тиклем арала күп һанлы ихаталар һәм тирмәләр ҡоролған. Салауат ҡалаһы эргәһендәге ҙур яланда иртә таңдан алып йыл һайын үткәрелгән был мөһим сараға әҙерләнеү буйынса ҙур эштәр алып барылды. Республикабыҙҙың бөтә ҡалаларынан һәм райондарынан делегациялар йыйылды. Уларҙың һәр береһе тамашасыны нимә менәндер таң ҡалдырырға тырышты. Берәүҙәр ҙур тирмә ҡуйған, икенселәр бай йыһазы - ҡулдан һуғылған келәмдәр һәм хайуан тиреләренән йыйылған полотнолары менән хайран итте, ә ҡайһы берәүҙәр бик тәрән булмаған быуа ҡаҙып, унда балыҡ ебәрергә лә өлгөргән. Көн уртаһына ҡунаҡсыл ихаталарға халыҡ тулғайны инде - кешеләр камералары һәм фотоаппараттары менән һәр мөйөштө ентекле ҡарап сыҡты һәм милли зиннәттәр фонында үҙ дуҫтарын һәм яҡындарын иҫтәлеккә төшөрөп алды.\n- Бөтәһен дә ҡарап сығам тиһәң, тотош көн дә етмәҫ, - тине бер ҡыйыу ханым. Ул ысынлап та хаҡлы ине.\nҺәр тирмәгә инеп сығыу мөмкин дә түгел ине. Шуға күрә бер-ике тиҫтә ихатаға инеп сыҡҡас, тамашасылар мәҙәни саралар барған майҙансыҡтарға йүнәлде. Улар ҙа аҙ түгел ине. Береһендә спорт ярыштары барһа, икенсеһендә һәүәҫкәр артистар сығыш яһаны, өсөнсөһөндә - балалар һабантуйҙарында үҫмерҙәр көс һынашты. Бар ерҙә лә халыҡ бик әүҙем ҡатнашты. Кемдер ҡыйыу рәүештә һауаға олғашҡан һырғауыл буйлап үрмәләне, берәүҙәр шахмат уйнаны, кемдер үләнгә ултырып алып, спортсылар өсөн "көйҙө". Һәр ваҡыттағыса, милли көрәш тирәләй халыҡ күп йыйылғайны. Төп приз - автомобилгә лайыҡ булыусылар күп ине, әммә элекке йылдарҙағы кеүек унда был юлы ла Стәрлетамаҡтан Юрий Сабанов еңеүсе булды.\n- Әлбиттә, ҡәнәғәтмен, - тип үҙ шатлығы менән уртаҡлашты спортсы. - Ләкин был абруйлы награданы яулау өсөн ныҡ тырышырға тура килде.\nКөрәш буйынса ярыштан ҡала "Салауат йыйыны-2008" байрамы кульминацияһы - милли батырға арналған театрлаштырылған тамашаға ла бик күп халыҡ йыйылғайны. Юғары ҡунаҡтар - республика Президенты Мортаза Рәхимов, БР Дәүләт Йыйылышы-Ҡоролтай Рәйесе Константин Толкачев һәм БР Хөкүмәте Премьер-министры Раил Сарбаев килеүе сараға тағы ла ҙурыраҡ мәртәбә өҫтәне.\n"Салауат йыйыны-2008"ҙе тантаналы асыуҙа республика башлығы, был байрам милли батырыбыҙ Салауат Юлаевтың исемен йөрөткән ҡалала тәүге тапҡыр үткәрелә, тип билдәләне. Ул шулай уҡ, бер йылдан республика Салауат Юлаевтың тыуыуына 255 йыл тулыуын тантаналы билдәләйәсәк, тип иҫкәртеп үтте.\nСәхнәлә һәм уның алдындағы майҙанда меңәрләгән артист һәм йөҙәрләгән һыбайлы ҡатнашлығындағы тамаша, ысынлап та, бик сағыу һәм матур күренеш булды. Уның нигеҙенә Салауат Юлаев исеме менән бәйле тарихи ваҡиғалар һалынған. Тамашаны һәр кемдең күңеленә үтеп инерҙәй итеп ойоштороуҙа уның режиссеры Азат Йыһаншиндың роле ҙур булды.\n- Күҙ ҡамаштырырлыҡ иҫ киткес тамаша! - тине Өфөнән байрамға килгән БДУ студенткаһы.\n"Салауат йыйыны" һәр юлы республиканың төрлө мөйөштәрендә үткәрелеүгә ҡарамаҫтан, унда меңәрләгән ял итеүселәр йыйыла.\n- Был юлы беҙгә бик уңай тура килде, - ти Салауаттан Оксана Әхмәтшина. - Беҙ байрамға бөтә ғаилә менән килдек, әхирәтем дә үҙ ғаиләһе менән килгән. Беҙҙең дачабыҙ бынан йыраҡ түгел, бөгөнгә түтәлдәребеҙҙе ҡалдырып тороп, бөтәһе менән бергә ял итергә ҡарар иттек. Тамашаны ҡараныҡ, ә хәҙер балалар һабантуйына барабыҙ - улдарыбыҙ төрлө ярыштарҙа ҡатнашырға теләй.\n"Салауат йыйыны-2008" кискә тиклем дауам итте һәм байрам фейерверкы менән тамамланды.


Кәбеҫтә тоҙлау ысулдары » "Йәшлек" гәзите\nГазета "Йәшлек" » Махсус бит » Кәбеҫтә тоҙлау ысулдары\nӘсетеп тоҙланған кәбеҫтәне рустарҙың милли аҙығы тип һанарға күнеккәнбеҙ. Ысынында, әскелтем ҡабымлыҡ Ҡытайҙан килеп ингән, уны беҙгә монголдар килтергән. Ҡайһылай ғына булһа ла, бөгөн ул һәр бер табынға тиерлек ҡуйыла һәм уны бик күптәр ярата.\nӘсетеп тоҙланған кәбеҫтәне тәмле булғаны өсөн генә түгел, файҙаһы өсөн дә юғары баһалайҙар. Унда витаминдар һәм микроэлементтар күп. Элек-электән төрлө ауырыуҙарҙан һаҡланыу сараһы булараҡ та ҡулланғандар. С витаминының күплеге менән дан тота. Файҙаһын анығыраҡ күреү өсөн 100 грамм продукцияны ентекләберәк тикшерәйек. Шулай итеп, уның составында 38,1 мг С витамины (аскорбин кислотаһы), 0,05 мг В1, 0,1 мг В2, В3, В4, В6 витаминдары, 0,6 мг ретинол (А витамины), яраларҙы тиҙ бөтәштерергә ярҙам итеүсе К витамины бар.\nБынан тыш, 54 мг кальций, 16,3 мг магний, 21,8 мг натрий, 283,4 мг калий, 29,8 мг фосфор, тимер, көкөрт-цинк, кремний, йод, селен һәм башҡа матдәләр ҙә табылған. Етмәһә, калориялылығы түбән, 100 грамында ни бары 25 кенә ккал. 1,6 г аҡһым, 0,1 г май, 5,2 г углевод бар. Ябығырға теләүселәр мотлаҡ тоҙло кәбеҫтә ашарға тейеш, ул һимертмәй генә түгел, организмға ингән аҙыҡтың тиҙерәк эшкәртелеүенә лә булышлыҡ итә. Тире аҫтына йыйыла торған май ҡатламын “иретергә” ярҙам итеүе лә билдәле.\nӘсетеп тоҙлау өсөн кәбеҫтәнең һуң өлгөрә торған сорттарын ҡулланалар. Атап әйткәндә, Бирючекутская 138, Заводская, Волгоградская 45, Южанка 31, Зимовка 1474, Белорусская 44, Слава сорттары яҡшы буласаҡ.\nТүбәндә хужабикәләргә ярҙамға бер нисә ысул тәҡдим итәбеҙ.\nКәбеҫтәне йыуып киптерергә лә, дүрт өлөшкә бүлергә. Күсәнен ҡырҡып алғандан һуң ваҡ ҡына итеп турарға. Кишерҙе, йыуып, эре ҡырғыс аша үткәрергә.\nТәүҙә кәбеҫтәгә тоҙ һибеп, бутарға. Һуңынан тағы ла тоҙ өҫтәп, һуты сыҡҡанға тиклем ҡул менән ыуырға. Кишер ҡушырға. Әнис һәм башҡа тәмләткестәр өҫтәргә мөмкин.\nШулай итеп, кәбеҫтәне бәләкәй генә порциялар менән ыуа-ыуа, тоҙ, кишер ҡушып, бер һауытҡа һала барырға кәрәк. Кәбеҫтә тыңҡыслап тултырыла, уны ағас уҡлау менән төйөргә онотмағыҙ. Ныҡлап ҡарағыҙ – кәбеҫтә һалған һауыттың төбөндә һут йыйылырға тейеш. Һуңынан һуты өҫкә ҡалҡып сыҡҡансыға тиклем йәшелсәне йоҙроҡ менән иҙергә.\nКәбеҫтә өҫтөнә ауыр әйбер ҡуйыла, ситенән ағас уҡлау тығып ҡуйығыҙ. Был йыйылған газ сыҡһын өсөн эшләнә. Кәбеҫтә, яҡынса алғанда, өс тәүлек буйы әсей. Ошо ваҡытта уны көнөнә бер нисә тапҡыр уҡлау, йә булмаһа, ҙур бысаҡ менән ҡыбырлатып алырға кәрәк. Өҫтөнә күбек булып газ сығырға тейеш. Әгәр ул әсегән ваҡытта уҡлау менән газын сығарып тормаһаң, артыҡ әсе буласаҡ. Өсөнсө тәүлеккә кәбеҫтә шиңә, өҫтөндәге күбектәр ҙә юҡҡа сыға.\nӘҙер булғас, артыҡ төймәй, банкаларға тултырып, полиэтилен ҡапҡастар менән ҡапларға. һыуытҡыста һаҡларға мөмкин.\nҠабаҡ һәм үләндәр менән\nБыл ысул өсөн бөтнөк менән эстрагон кәрәк. Ҡабаҡ бер аҙ татлы тәм бирәсәк. Уның ныҡлы өлгөргән ҡыҙғылт-һарылары алына.\n4 кг кәбеҫтә, 3 ҡалаҡ шәкәр, 130 г тоҙ, бөтнөк, эстрагон кәрәк.\nТаҙартылған ҡабаҡты эре өлөштәргә бүлеп турарға ла, өҫтөнә шәкәр һибеп, һуты сыҡһын өсөн ситкә ҡуйып торорға. Кәбеҫтәне турарға, тоҙ һибеп ыуырға. Йәшел үләндәрҙе ваҡ ҡына итеп турап, кәбеҫтә менән бутарға. Әҙерләнгән һауытҡа тәүҙә кәбеҫтә, һуңынан ҡабаҡ һалына. Һауыт таҙа сепрәк менән ҡаплана, өҫтөнә ауыр әйбер ҡуйыла.\nКәбеҫтә бүлмә температураһында әсергә тейеш. Ул 5 – 6 көндән әҙер була. һыуытҡыста йәки баҙҙа һаҡларға.\nТашҡабаҡ, помидор менән\nҮрҙәге рецептан әллә ни айырылмай. Ләкин йәшелсәләрҙе тәүҙә ҡайнар һыуға тығып бешекләп алалар һәм һауытҡа бутап түгел, ҡатлап һалалар.\n10 кг кәбеҫтә, 1 кг татлы борос, 1 кг помидор, ташҡабаҡ, 5 кишер, һарымһаҡ, петрушка, кинза, әсе борос кәрәк.\nКәбеҫтәне дүт өлөшкә бүлеп, ҡайнар һыуға төшөрөргә. Боросто ла бешекләргә. Помидор менән кишер түңәрәкләп ҡырҡыла, һарымһаҡ менән йәшел тәмләткестәр ныҡлап ваҡлана. Эмаль кәстрүлгә ҡатлап кәбеҫтә, ташҡабаҡ, помидор, татлы борос һалына. Һәр ҡат өҫтөнә һарымһаҡ менән тәмләткестәр, кишер теҙелә. Бынан һуң бер литр һыуға 2 ҡалаҡ тоҙ һалып ҡайнатылған тоҙлоҡ ҡойола. Өс көндән әҙер була.\nБыл юл менән әҙерләнгән кәбеҫтәнең тәме бик үҙенсәлекле була. Ул бер көн эсендә табынға ҡуйырлыҡ булып етешә. Тәүҙә кәбеҫтәне бәләкәй порцияларҙа әҙерләп ҡарарға кәрәктер, ни тиһәң дә, әллә ни өйрәнелмәгән ысул.\nИнгредиенттар: 2 кг кәбеҫтә, 1 кг виноград, 200 г кишер, 100 г базилик, 100 г бал, 15 г тоҙ.\nКәбеҫтә менән кишерҙе ҡырғыс аша үткәрергә лә, тоҙ ҡушып, һауытҡа һалырға. Виноград менән базиликты һалырға. Тоҙлоҡ ошолай әҙерләнә: 1 литр һыу, 15 г тоҙ һәм 100 г бал ҡушып бутала. Уны кәбеҫтәгә ҡойғандан һуң, һауыттың өҫтөн ҡаплап, бер тәүлек тоторға.\n10 кг кәбеҫтә, ярты кг алма, әнис орлоғо, 250 – 300 г тоҙ.\nАлмаларҙың тышын әрсергә, таҙартырға, өлөшләп турап, тоҙ менән ыуылған кәбеҫтәгә ҡушырға. Һауытҡа кәбеҫтә менән алманы ҡатлап һалырға, тәмләткестәр һибергә. 4 – 5 көндә әсергә тейеш. Был ваҡытта бүленгән газдың сығыу процесына ярҙам итергә кәрәк. Бының өсөн кәбеҫтәне даими рәүештә төбөнә тиклем тишкеләп тороу ҙа етә.\nУңыш йыйып алынды. Шулай ҙа хужалығы булған кешеләрҙең эше бөтәме ни – әллә күпме мәшәҡәт көтөп ята. Көҙҙөң һалҡынса көндәре етте, ямғыр ҙа етерлек яуа, ҡар бөртөктәре лә күренде. Баҡсаларға ялға туҡтарға ла ваҡыт. Ләкин ҡоротҡос бөжәктәр һәм башҡа зарарлы нәмәләр көҙөн дә, ҡышын да тынмай, беҙҙең баҡсаларҙы бер ҙә ташлап китергә ашыҡмай. Октябрь аҙағы – ҡоротҡос бөжәктәр менән көрәш өсөн иң шәп мәл. Әле ҡар ятмаған, ләкин уңыш йыйып алынған. Шуға ла һәр кем өсөн мөһим баҡса эштәрен иҫкә төшөрөп алайыҡ.\ns Ҡайһы бер хужалар көҙөн, ҡар яуыр алдынан ағас һәм ҡыуаҡтарҙың төптәрен көрәк менән йомшартырға тырыша. Был тупраҡта ҡышларға күнеккән бөжәктәрҙе юҡ итеү өсөн эшләнә. Ләкин ағас төптәрен көрәү һис дөрөҫ түгел, сөнки тупраҡҡа насар тәьҫир яһай. Киреһенсә, ағастарҙың төбөнә тиреҫ, япраҡтарҙы күпләп өйөргә кәрәк. Зарарлы бөжәктәр шул япраҡтар аҫтында ҡалып та һәләк буласаҡ.\nЗарарлы бөжәктәр һәм башҡа ҡоротҡостарҙан ҡотолоу эштәрен октябрь аҙаҡтарында башлау, ысынлап та, отошло. Ағас һәм ҡыуаҡтарға теләгән бер минераль ашламаны һибергә була. Уның юғары концентрациялы булыуы шарт. Иң шәбе – мочевина ҡулланыу. 10 литр һыуға 500 – 700 г ашлама һалып әҙерләйҙәр. Әгәр ағастарҙың япраҡтары ҡойолоп бөтмәһә, уларҙың өҫтөнә үк һиптерергә лә була. Айырыуса ботаҡтарҙың төбөнә иғтибар бүлегеҙ, унда төрлө бөжәктәр йомортҡаларын һалып китергә ярата. Мәҫәлән, кеблә беттәре бик әүҙем. Ғөмүмән, ағастың ботаҡтарын тулыһынса ныҡлап эшкәртергә кәрәк. Иртә яҙын, март аҙаҡтарында, был процедураны ҡабатларға онотмағыҙ.\nӘгәр көҙ ямғырһыҙ, ҡоро килһә, баҡсаны дымларға кәрәк. Баҡсала ҡышлаған бер генә йәшелсә лә, ағас һәм ҡыуаҡ та ҡышҡа ҡоро тупраҡ менән инмәһен. Ҡоро тупраҡ туңған ваҡытта үҫемлектәрҙең тамырҙары һалҡындан ҡороясаҡ. Бигерәк тә йәш үҫемлектәргә ҡурҡыныс янай.\ns Октябрь аҙағында пион һәм башҡа күп йыллыҡ үҫемлектәрҙең төбөнә янған тиреҫ һәм компост индерергә кәрәк. Тиреҫте лә уларҙың төбөнә түгел, уратып ситенә һалалар. Сейә менән слива төбөнә күп итеп көл һибергә онотмағыҙ. Шулай уҡ астралар, хризантемаларҙы ҡырҡып алып, төбөнә берәр стакан булһа ла көл һибәләр.\nРауза, клематис, пион, лилиә, ирис сәскәләрен ҡапларға ваҡыт етте. Уларҙың төбөн һаҡ ҡына йомшартырға була.\nАғас һәм ҡыуаҡтарҙың олондарын мүктән таҙартығыҙ. Бының өсөн тимер көкөртөн ҡулланырға мөмкин. Уның иретмәһе бер литр һыуға өс ҡалаҡ көкөрт һалып әҙерләнә. Ошо иретмәне олондарға һибеп сыҡҡан осраҡта мүк үҙенән-үҙе ҡойолоп төшәсәк. Был эш тик көҙөн генә башҡарыла.\nҺәр нәмәнең үҙ мәле бар. Баҡсаға үҫемлектәрҙең тамырына ҡеүәт һәм оҙонлоҡ биреүсе фосфор менән калий ашламаларын һаман индермәгәнһегеҙ икән, һуңланығыҙ. Хәҙер быны эшләү файҙаһыҙ. Ашламаларҙы көҙгө һыуҙар, йә яҙын ирегән ҡар ағыҙып алып китәсәк. Шуға ла октябрь аҙағы ҡыуаҡ һәм ағастарҙы зарарлы бөжәктәрҙән эшкәртеү өсөн генә яраҡлы.\ns Баҡса еләген ҡырҡыу өсөн иң ҡулайлы ваҡыт – ҡара көҙ. Артыҡ ботаҡтарын ҡырҡып алғандан һуң ҡалған яраларҙы «зеленка» менән эшкәртәләр. Бынан һуң уларға тәбиғи майлы буяу буярға кәрәк.\ns Ярауай һарымһаҡты ла яҙын түгел, көҙгөһөн сәсеп ҡалдырырға мөмкин. Быны ҡышҡы һарымһаҡты сәскән ваҡытта уҡ эшләргә кәрәк. Ҡурҡмағыҙ, ул өшөмәйәсәк, бик һәйбәт булып уңасаҡ ҡына.\ns Октябрь аҙаҡтарында ләлә һәм гиацинттарҙы ултырталар. Уларҙы асыҡ тупраҡҡа ултыртыр алдынан “Фитоспорин” кеүек препараттарға һалып тороу артыҡ булмаҫ ине. Исмаһам, марганцовка иретмәһенә булһа ла тығып торорға кәрәк. Шулай уҡ көл тураһында ла онотмағыҙ. Уны сәскәләрҙең төбөнә һибеп ҡалдырғанда бер юлы әллә күпме файҙа буласаҡ, бөжәктәр ҙә ҡурҡып ҡасасаҡ.\nСығыу ваҡыты 18-10-2013, 12:56 | Ҡаранылар: 1109


Рецепттарҙы фельдшерҙар яҙып бирәсәк - Bash.News\nРецепттарҙы фельдшерҙар яҙып бирәсәк\nРецепттарҙы фельдшерҙар яҙып бирәсәк https://bash.news/news/86117_recepttary_feldsherar_yayp_birsk/?lang=bash\nПациенттарға ябай дарыуҙар яҙҙырыр өсөн дә үҙәккә барып йөрөргә тура киләмәйәсәк. Был турала республика етәксеһе уҙғарған Һаулыҡ һаҡлау сәғәтендә билдәләнде. Быға тиклем рецепттар һәм ваҡытлыса эшкә яраҡһыҙлыҡ ҡағыҙҙары биреү тәртибе аныҡ ҡына билдәле түгел ине. Ҡайһылыр төбәктәрҙә ауыл фельдшерҙары ла яҙып бирә алһа, айырым райондарҙа халыҡ үҙәккә йөрөргә мәжбүр ине.\nРадий Хәбиров үткән аҙналағы һаулыҡ һаҡлау сәғәтендә был мәсьәләгә асыҡлыҡ индерергә ҡушты. Хәҙер иһә был документтарҙы тәүсел медицина белгестәре лә тултыра аласаҡ. Бының өсөн медицина учреждениеһының, район баш табибының рөхсәте генә талап ителә. Шул иҫәптән ташламалы дарыуҙарға ла рецептты фельдшерҙар бирә аласаҡ.\nРафаэль Яппаров, Башҡортостандың һаулыҡ һаҡлау министры вазифаһын башҡарыусы: “Фельшер, по приказу руководителя медицинской организации, может выписывать льготный лекарственный аппарат на бумажном бланке. Этот бланк распечатывается медицинской организацией с определенным номером. Есть два пути получения данного препарата: либо пациент едет в пункт отпуска центральной районной больницы и получает ее там, либо по письменной доверенности пациента за препаратом едет фельдшер”.\nБольничныйҙар асыу буйынса ла фельдшерҙарҙың хоҡуғы бар. Әммә уны ябыу өсөн табип ҡарары талап ителә. Йәғни, ваҡытлыса эшкә яраҡһыҙлыҡ ҡағыҙын яптырыу өсөн барыбер үҙәккә йөрөргә тура киләсәк. Ауыр сирҙәр асыҡланған осраҡта ла пациентты дауаханаларға оҙатыу кәрәк буласаҡ.\nРадий Хәбиров, Башҡортостан Башлығы вазифаһын ваҡытлыса башҡарыусы: “Наши фельдшера, при наличии приказа главных врачей имеют право и выписывать рецепты, и давать листки не трудоспособности”.


Килегеҙ, дуҫтар, ҡунаҡҡа Һабантуй бөгөн беҙҙә!\n18 Июнь 2020, 19:00\nШатлыҡтар күңелебеҙҙә,Көләс ҡояш күгебеҙҙә.Килегеҙ, дуҫтар, ҡунаҡҡаҺабантуй бөгөн беҙҙә!Шундай һүҙҙәр менән башланып китте “Ләйсән” балалар баҡсаһында һабантуй...\nКөләс ҡояш күгебеҙҙә.\nКилегеҙ, дуҫтар, ҡунаҡҡа\nҺабантуй бөгөн беҙҙә!\nШундай һүҙҙәр менән башланып китте “Ләйсән” балалар баҡсаһында һабантуй.\nҺабантуй – ысын мәғәнәһендә милли рух гәүһәре, башҡорт халҡының үҙенсәлекле мәҙәниәтенең бөтмәҫ-төкәнмәҫ шишмәһе, уның рухи торошо һәм таланттарҙы асыу өсөн бик яҡшы мөмкинлек, етеҙлектә, тапҡырлыҡта көс һынашыу...\nБилдәле булыуынса, илдәге ваҡиғаларға бәйле бөтә балалар баҡсаларында дежур төркөмдәр булдырылды. Беҙҙең “ Ләйсән” балалар баҡсаһында ла ошондай төркөм эшләп килә.Төркөмдәрҙә 12-15 бала йөрөй. Карантин ваҡыты булыуға ҡарамаҫтан, балаларға төрлө саралар үткәрелеп тора. Шуларҙың береһе – иң сағыу, матур байрамдарҙың береһе “Һабантуй”. Был байрам балаларҙы башҡорт халҡының ғөрөф-ғәҙәттәре һәм йолалары менән таныштырыуҙы дауам итеү, “һабантуй” байрамы тураһында төшөнсә биреү, ҡыҙыҡһыныу һәм ярыштарҙа ҡатнашыу теләген уятыу,балаларҙың физик сифаттарын үҫтереүгә булышлыҡ итеү, башҡорт халҡының йолаларына, ғөрөф-ғәҙәттәренә һөйөү тойғоларын тәрбиәләү маҡсаты менән ойошторолдо һәм үткәрелде.\nБайрам алдынан майҙансыҡта тирмә ҡоролдо, матур һәм сағыу итеп биҙәлде. Һабантуй бик дәррәү, ҡыҙыу ғына башланып китте. Ҡулына һөлгө тотҡан Нургөл кескәйҙәрҙе уйын майҙансығына алып килде. Сорокин Кристиан, Сорокина Кира, Мусина Ынйы, Калимуллина Диана, Калимуллин Аскар, Мөхәмәтйәнова Карина байрам тураһында оҫта итеп шиғыр ятлап ишеттерҙе. Байрамды Күҙәшева Рәсилә Минислам ҡыҙы алып барҙы, музыкаль яҡтан Сәйфетдинова Светлана Миҙеғәт ҡыҙы биҙәне.\nБына ҡалаҡ, бына йомортҡа,\nТот ҡулыңа, сибәркәй!\nҺин дә йүгер,\nМин дә ҡалмам\nБыл көндө мин онота алмам, – тип «Йомортҡа ташыу”, “Биҙрә менән һыу ташыу”, “Ат сабышыу”, “Балык ҡармаҡлау”, “Көршәк ватыу” уйындарында балалар бик ихлас, әүҙем ҡатнашты. Йылғырлыҡта, етеҙлектә көс һынаштылар. Байрамдың иң сағыу, балаларҙың иҫендә ҡалырлыҡ уйын – “Күҙ бәйләп бүләк ҡырҡыу”.\nНиндәй байрам бейеү һәм йырһыҙ үтһен инде. Абыҙова Нургөлдөң “Ҡымыҙ бешеү” бейеүе тамашасыларҙың күңелдәренә бик хуш килде. Шулай уҡ Рәсәй көнө уңайынан ойошторолған “Ҡояшлы бала саҡ”флешмобы бигерәк тә сағыу килеп сыҡты.\nБайрамды йомғаҡлау өлөшө булып балаларҙы ашнаҡсыларҙың тәмле бишбармаҡ ашы көтә ине.\nР. Күҙәшева, “Ләйсән» балалар баҡсаһы тәрбиәсеһе.


Балалар-беҙҙең киләсәк | ГТРК «Башкортостан» — Новости Уфы и РБ\n16 мая 2019 — 14:34 ГТРК «Башкортостан»\nХалыҡ-ара ғаилә көнөндә Өфөлә демография һәм ғаилә сәйәсәтенә арналған Бөтә Рәсәй конгресы асылды. Ул илдә “Демография” Милли проектын бойомға ашырыу сиктәрендә ойошторолдо. Балтас районы үҙәгендә йәшәгән Шаймөхәмәтовтар 11 бала тәрбиәләй. Рәсәй кимәлендәге мәртәбәле йыйында ғаилә тик ошо ҡаҙанышы өсөн генә ҡатнашмай. Бөгөн улар изгелек сығанағы булараҡ рәхмәт хатына лайыҡ. Бәхетле бала саҡ бүләк итер өсөн һөнәри белем кәрәкмәй. Мәрхәмәтлек һәм иғтибар – Өфөлә йәшәгән Ибраһимовтар ҙа тап ошо мөнәсәбәттәр аша үҙенсәлекле ҡыҙҙары Айгөлдөң бөгөнгө һәм киләсәк уңыштары өсөн тырыша. 10 йыл элек “Әсә йөрәге” йәмәғәт ойошмаһына нигеҙ һалған ғаилә хәҙер республика буйынса йөҙәрләгән кешене берләштерә. Бала мәнфәғәттәрен яҡлау буйынса Рәсәй вәкиле тәҡдиме менән ойошторолған “Баласаҡ векторы” проекттар бәйгеһенең маҡсаты – төбәктәрҙә ғаиләне, балалыҡты, әсәлекте, атайлыҡты яҡлауға йүнәлтелгән программаларҙы баһалап еңеүселәрҙе билдәләү һәм ошо тәжрибәне ил буйынса таратыу. Быйыл конкурсҡа 500-ҙән ашыу эш тәҡдим ителгән. Конгресс барышында шуларҙың унауһы бүләкләнде. Башҡортостандың “Ғаилә” район-ара үҙәге иһә махсус призға лайыҡ булды. Әйткәндәй, Башҡортостан Татарстан, Ставрополь һәм Алтай крайҙары менән бер рәттән заманса технологиялар ҡулланып бойомға ашырылған социаль проекттар һаны буйынса алдынғылар иҫәбендә. Башҡортостанда балалыҡты яҡлау маҡсатында күрелгән сараларҙы республика етәксеһе Радий Хәбиров билдәләп үтте. Мәктәптәрҙең биш көнлөк уҡыу аҙнаһына күсеүе, ҡалаларҙа һөт кухнялары эшмәкәрлегенең тергеҙелеүе, балалар баҡсалары һәм урта белем биреү йорттарында туҡланыу тәртибен камиллаштырыу, мәктәптәрҙә стоматология кабинеттары булдырыу кеүек аҙымдар ил күләмендә ҡыҙыҡһыныу уятты. Радий Фәрит улы замана балалары өсөн етди хафаланыуын да белдерҙе. Конгресс барышында мауыҡтырғыс күргәҙмәләр эшләй. “Әсәлек һәләттәрҙе аса” ижади вернисажында ғына тәҡдим ителгән 600-ҙән ашыу картинаның тик 212-һе һайлап алынған. Күргәҙмә барышында үҙешмәкәр рәссамдарҙың Каринэ Хәбирова менән осрашыуы ойошторолдо. Күргәҙмәне ойошторорға Республика етәксеһенең тормош иптәше тәҡдим иткән. Ул үҙе әсә булғас рәсем төшөрөү менән мауыҡҡан һәм бик күп теләктәштәрен тапҡан. Был картина авторҙарының күбеһе үҙ ижади эштәрен ойоштороусыларға бүләк итә. Артабан улар балалар йорттары, приюттар кеүек әсә йылыһына мохтаж учреждениеларын биҙәй. Бөтә Рәсәй конгресына 85 төбәктән килгән 300-ҙән ашыу делегат араһында бала мәнфәғәттәрен яҡлау буйынса төбәк вәкилдәре бар. Теүәл ун йыл элек ойошторолған был институт вәкилдәре бөгөн демография өлкәһендәге дәүләт сәйәсәте мәсьәләләрен хәл итеү юлдарын барлай. Тәжрибә уртаҡлаша. Конгрестың икенсе көнө ғаилә сәйәсәте һәм демография үҫеше өлкәһендә Башҡортостан тәжрибәһенә арнала. Бөгөн, 16 майҙа, конгреста ҡатнашыусылар Өфөнөң мәғариф, һаулыҡ һаҡлау һәм халыҡты социаль яҡлау учреждениелары эшмәкәрлеге менән яҡындан танышырға ниәтләй. Тап ошо тармаҡтарҙың үҙ-ара тығыҙ хеҙмәттәшлеге илдә “Демография” Милли проектын уңышлы бойомға ашырырға булышлыҡ итә.


Йылдың тәүге 12 көнөндә Башҡортостанда 143 янғын сығыу осрағы теркәлгән\nУтта 23 кешенең ғүмере өҙөлгән. Тикшереүҙәр барышында ҡорбандарҙың яртыһының иҫерек булыуы асыҡланған. Статистик мәғлүмәттәрҙән күренеүенсә, йыл һайын ғинуарҙың беренсе декадаһында ғәҙәттән тыш хәл осраҡтары ике, ә үлемесле осраҡтар өс тапҡырға арта.\nЯнғындар башлыса эскән килеш тәмәке тартыуҙан һәм электр ҡоролмаларын ҡулланғанда хәүефһеҙлек ҡағиҙәләрен һанға һуҡмауҙан сыға. Ҡурҡыныс фажиғәләрҙең береһе Яңы йыл төнөндә Балтас районында теркәлә. Унда өс кешенең ғүмере өҙөлә. Шулай уҡ етеһенә ҡараған төндә Мәләүездә сыҡҡан янғында өс йәшлек ҡыҙ менән алты йәшлек малай һәләк була.


Тынлы оркестрҙар фестивале уҙҙы\n20 Май 2019, 17:06\nМораҡ ауылында тынлы оркестрҙарҙың IX төбәк-ара фестивале уҙҙы. Унда республикабыҙҙың көньяҡ райондарында йәшәүсе музыканттар ҡатнашты.\nЗ.Биишева исемендәге ял паркында барлығы 6 тынлы оркестр үҙ концерт программаһы менән сығыш яһаны, шулай уҡ бергәләп 5 музыкаль әҫәр башҡарҙы. Мәләүез ҡала мәҙәниәт йортоноң, Салауат музыка колледжының, Ауырғазы район мәҙәниәт йортоноң, “Алтын торба” тынлы оркестрҙәры менән бергә беҙҙең район таланттары – “Веселые ребята” өлгөлө ансамбле (етәксеһе – Салауат Наҙрғолов) һәм район мәҙәниәт һарайының тынлы оркестры ла (Рәфис Мәүлетҡолов) тамашасыларҙы үҙ сығыштары менән һөйөндөрҙө.\nСара аҙағында Республика халыҡ ижады үҙәгенең Күмертау ҡалаһындағы филиалы мөдире Әлфиә Грязнова барлыҡ коллективтарға дипломдар һәм фестивалдең иҫтәлекле эмблемаһын тапшырҙы. Төбәк смотры штандарты Ейәнсура районың Иҫәнғол ауылына күсте.


Был ярҙам кемгә тейеш? » Башкортостан кызы\nБыл ярҙам кемгә тейеш?\nҺүҙ ике төр социаль ярҙам тураһында бара. Тәүгеһе торлаҡ-коммуналь хеҙмәттәр буйынса сығымдарға ай һайын бирелә торған берҙәм аҡсалата компенсация булһа, икенсеһе – торлаҡ-коммуналь хеҙмәттәр өсөн түләүгә субсидия. Берҙәм аҡсалата компенсация Бөйөк Ватан һуғышы һәм хәрби хәрәкәттәр ветерандарына, инвалидтарға, инвалид бала тәрбиәләүсе ғаиләләргә, нурланыуға дусар булған кешеләргә, тыл эшсәндәренә, хеҙмәт ветерандарына, күп балалы ғаиләләргә бирелә. Ошо төр ярҙам 505 мең кешенең көнитмешен еңеләйтәсәк.\nӘ субсидия коммуналь хеҙмәттәргә түләү ғаилә табышының ул сығым өсөн билдәләнгән кимәленән (төбәк стандарттары сиктәрендә) артҡан осраҡта бирелә. Башҡортостан бюджетынан был ярҙам күп балалы һәм тулы булмаған ғаиләләргә, 70 йәштән һәм унан өлкәнерәк яңғыҙ пенсионерҙарға һәм башҡа категория граждандарға күрһәтелә. Мәҫәлән, ишле һәм тулы булмаған ғаиләләр уны коммуналь түләүҙәр табыштың 15 процентын тәшкил иткәндә ала. Субсидия ошо сығымдарға килеменең 18 процентын сарыф иткән яңғыҙ пенсионерҙарға һәм 20 процентын тотонған башҡа категория граждандарға фарыз.\nСубсидиялар өсөн 2019 йылда республика ҡаҙнаһынан 2,3 миллиард һум бүленәсәк. Дәүләттең был ярҙамынан 115 меңдән ашыу кеше файҙаланасаҡ.\nБерҙәм аҡсалата компенсация йәки субсидия юллау өсөн йәшәү урыны буйынса Халыҡты социаль яҡлау үҙәге филиалдарына йәки күп функциялы үҙәктәргә мөрәжәғәт итергә кәрәк. Шулай уҡ республика порталы аша электрон формала ғариза бирергә була.


Тиктормаҫ буҙтурғайҙар тормошонан тағы бер әкәмәт. Бер көн, илһам килгәндә тип, ҡулыма ҡәләм алдым. Ошондай яҙышҡы килеп торған илһамлы саҡтар, илаһи тынлыҡтар ижад кешеһенә һирәгерәк эләгә бит ул. Бигерәк тә ауыл ерендә. Шуға күрә уның һәр минутын файҙаланып ҡалыу кәрәк. Мин яҙырға әҙерләндем, ләкин... тынлыҡты боҙоп, ҡайҙандыр өҙөк-өҙөк ҡыштырлау тауышы ишетелде. Башта уға иғтибар итмәҫкә тырышып, яҙышыуымды белдем: оҙаҡ булышыр тиһеңме, туҡтар әле. Моғайын, тере көйөк сысҡандыр. Эй әрһеҙ нәмәләр! Көнөн дә, төнөн дә нимә табып кимерәләрҙер инде? Мин яңылыштым. Ҡыштырлау тиҙ арала баҫылыр әле, тигән өмөтөм аҡланманы. Киреһенсә, ялҡытҡыс тауыш торған һайын ныҡышмалы көсәйә генә барҙы. Бына һиңә аулаҡ! Яҙҙың былай булғас.\nТора-бара тамам йөҙәтте был. Мин ултырып түҙмәнем: теге мәлғүндең ҡайҙалығын асыҡлап, ҡыуып ебәрергә кәрәк. Бер аҙҙан шуны белә алдым: йән үртәгес ҡыштырлау тәҙрә башынан килә ине. Шул тәңгәлдәге бүрәнәне дөңкөлдәттем. Күпмелер ваҡытҡа баҫыла бирҙе лә был, яман кәсебен ҡабат башланы. Ошо рәүешле байтаҡ дауам итте: мин бүрәнәгә һуҡһам, теге туҡталып тора, өҫтәл артына барып ултырыуым була, йәнә ҡыштырларға тотона. Хатта, үс иткәндәй, ныҡышыбыраҡ, тырышыбыраҡ. Әллә миңә, ҡуҙғып, асыуы ҡабарған кешегә, шулай тойола ғынамы? Бер заман ул минең тәнемде кимерә башлаған һымаҡ. Тамам аптырап, ихатаға сыҡтым. Күрәм: бәләкәс кенә буҙ турғай тәҙрә өҫтөндәге мүкте йолҡоп маташа. Шул тиклем тырыша ул, шул тиклем мауыҡҡан, хатта миңә иғтибар ҙа итмәй. Үәт, эшһеҙгәрим, үәт шилма! Шунан башҡа эш юҡтыр һиңә. Әйтерһең дә, кемдер уны мәжбүр иткән. Йүнһеҙ турғайҙы ҡыуып ебәрҙем.\nЛәкин, булмағас-булмай инде: бәйләнде бит тәҙрә мүгенә. Мин уны ҡыуа торҙом, ул этлеген эшләй торҙо. Был ҡәҙәре лә еңмеш, был ҡәҙәре лә кирегә бөткән ҡош булыр икән. Һис ҡотолор әмәл юҡ та баһа! Шулай ҙа, нимә тапҡан һуң ул тәҙрә яҡтауының мүге араһында? Ғәжәп.\nМыштым турғай иртәгеһен дә, унан ары ла әлеге кәсебен туҡтатманы. Кеше бит бер килеп барыһына ла (нисек кенә яман булмаһын) күнегә. Риза булмаһа ла күнегә, өйрәнеп китә. Мин дә бер аҙҙан турғайҙың үҙәккә үткәргән ҡылығына ҡул һелтәнем. Әйҙә, туйғансы булаш, ялыҡһаң, ташларһың әле. Хәҙер ҡыштырлауға иғтибар итмәйем. Дөрөҫөрәге, иғтибар итмәҫҡә тырышам.\nКөндәрҙең береһендә турғайҙың өй эсенә ап-асыҡ ишетелеп ҡалған сырҡылдауына ғәжәпләнеп ҡуйҙым. Әммә ләкин быныһы ла тиҙ арала онотолдо. Турғай булғас, сырҡылдай инде. Ҡайһы арала, тиһең, турғайҙың балалары сыҡты, оҙаҡламай ҡанаттары нығынып осоп та киттеләр. Яңы аңланым: күрәһең, турғай тәҙрә үренә оя ҡорор өсөн тырышып ятҡан.\nШулай йәмле йәй үтеп, елле-ямғырлы көҙ ҙә уҙҙы, сатлама һалҡындарын шығырлатып уҫал ҡыш килде. Шаҡылдап торған сасҡау һыуыҡ иртәләрҙең береһендә турғай тауышына уянып киттем. Яҡында ғына ишетелә һымаҡ. Әллә өйгә килеп ингән инде. Мин ихатаға сыҡтым. Теге тәҙрәнең өҫ яғында мул ғына, ап-аҡ ҡылау күренә. Тимәк, әрәм булып, йылы сыға. Әлеге шилма турғай бәләһелер. Ҡыш үткәнсе былай торһа, йылы сығып ҡына ҡалмаҫ, быуағытып, бүрәнәңде серетеүе бар. Кисекмәҫтән йүнләп ҡуйырға кәрәк булыр.\nБаҫҡыс һөйәп, күтәрелә башланым. Алама ҡош йораты, кем бимазалай тағы, тигән һымаҡ, эре генә килеп сыҡты ла, пырылдап осоп ҡойма башына ҡунды. Ҡаурыйҙары ныҡ ҡабарғанлыҡтан, ул йоп-йоморо йомғаҡҡа оҡшап ҡалған. Өшөйҙөр инде. Йомғаҡтың әле бер яҡҡа, әле икенсе яҡҡа боролған башы ғына уның буҙ турғай икәнен күрһәтә ине. Ҡошсок айырым бер ҡыҙыҡһыныу менән мине күҙәтә башланы. Үҙе, йылы ояһынан ҡыуып сығарғанға ризаһыҙлыҡ белдергәндәй, сырҡылдаштырып ҡуя. Тамам һөмһөҙләнде был. Тамам оятын юғалтты. Кеше торлағына баҫып инеүе етмәгән, һаман ҡәнәғәт түгел.\nМин, ниһайәт, күтәрелеп еттем дә, теге сығып ҡасҡан урынды ентекләп ҡарарға тотондом. Йылы быу өҫкө яҡтау менән бүрәнә араһынан килә. Унда ҡошсоҡ ташып тултырған сүп-сар менән эреле ваҡлы ҡаурыйҙарҙы тартып сығарҙым да... шаҡ ҡаттым. Турғай ояһының тишеге аша өй эсе күренеп тора ине. Бына эш нимәлә икән! Тимәк, әҙергә-бәҙер әрәмтамаҡ торлаҡтан бөркөлгән йылыға арҡаһын ҡуйып ҡына рәхәт йәшәп ята! Үәт, әмәлен тапҡан бит, ә! Башы шәп эшләй икән үҙенең. Бынауы бөтмәҫ һыуыҡтарҙа былай ҙа өйҙө йылытып алып булмағанда тағы бер артыҡ йән.\nӨңөрәйеп торған оло тишекте шул көндө үк балсыҡ менән һылап ҡуйҙым. Тик турғай ҙа бирешергә теләмәне, бер нисә тапҡыр килеп, уны ла суҡыштырғылап йөрөнө. Әммә ләкин туң балсыҡ - йомшаҡ мүк түгел, уға "теше үтмәне". Һоро бәйләнсектән шулай ҡотолдом. Ҡотолдом, тиһәм дә, бөтөнләйгә түгел икән. Ана ул әлеге яратҡан тәҙрәһе башында һаман сипылдап ултыра. Күрәһең, йылы яҙ етеп, ҡатҡан балсыҡтың ирегәнен көтә...\nКиске эңер төшөп, һиллек урынлашыу менән йоҡомһорай башлаған Һаҡмар үҙәнен яңғырауыҡлы тартай тауышы уята. Серле ҡош ул - тартай. Ауылда йәшәүгә ҡарамаҫтан, күп кешенең уны күргәне лә юҡ.\nУйһыу үҙән буйлап күкшел томан шыуыша, ҡамышты эйелтеп ысыҡ төшә. Алһыу төҫкә мансыла барған ҡояш байыуға яҡынлаша. Ошо мәлдә беҙ, түбән ос малайҙары, тартай баҫтыра сығабыҙ. "Ҡрр-ғаҡ, ҡрр-ғаҡ, ҡрр-ғаҡ..." - баянан бирле тулҡынланып көткән ҡошобоҙ, ниһайәт, тауыш бирә. Былар алыҫ йөрөп аҙапланмаһан тигән һымаҡ эргәбеҙҙә генә. Ошо, тамаҡ төбөнән көсәнеп сыҡҡан үҙе аһәңһеҙ, үҙе тулҡынландырғыс тауыштан шомло тумарлыҡҡа күҙгә күренмәҫ йәм өҫтәлеп киткәндәй була. Эләгә-йығыла, кемуҙарҙан, тауыш килгән яҡҡа ҡарап йүгерәбеҙ. Тумарлыҡ араһында, өҫтөнә баҫтыҡ тигәндә, төн йырсыһы тынып ҡала. Әммә оҙаҡҡа түгел. Был юлы уның саҡырыу ауазы, барыбыҙҙы хайран ҡалдырып, бөтөнләй икенсе урындан килә. Аптыраштан асҡан ауыҙҙарҙы ябырға ла онотоп торабыҙ. Нисек итеп, ҡайһы арала барып сыҡты ул яҡҡа? Йәнә тороп йүгерәбеҙ. Самалап, тәғәйен һанаған ергә барып етеүгә, тартайыбыҙ тағы яңы урында ҡысҡырырға тотона. Шул рәүешле хәйләкәр ҡош беҙҙе ҡараңғы төшкәнсе албырғатып алып йөрөй. Ялбыр сәсле, эре тумарлыҡ буйлап тегеләй-былай сабыша торғас, тамам хәлдән таябыҙ. Күңелебеҙгә: "Әллә былар бер нисәүме?" - тигән шик йүгерә. Шул хәлгә еткәнсе алйыта. Бына инде ҡараңғы төшөп, күҙ бәйләнә. Ә тартай тауыштары көсәйә һәм ишәйә бара. Улар ысынлап та бер нисәү, тауыштары ул яҡтан да, был яҡтан да ишетелә. Ишетелеү менәнме, хәҙер уны ярты аҙым арауыҡтан да күреп булмаясаҡ. Ҡараңғы. Беҙ күҙгә салынмаҫ төн ҡошон әрләй-әрләй таралышабыҙ. Башҡаса юҡ артынан йөрөмәҫкә һүҙ ҡуйышып таралабыҙ.\nӘммә ләкин, тартай тауышы беҙҙе шул хәлгәсә арбағандыр инде, ныҡышыраҡтарыбыҙ иртәгеһен йәнә йыйыла һалып алабыҙ. Тик, күпме генә тырышмайыҡ, үткән кистәге хәл тағы ҡабатлана: беҙ тартай исемле серҙе һис осрата алмайбыҙ. "Ҡрр-ғаҡ, ҡрр-ғаҡ, ҡрр-ғаҡ..." Кис етеп, болон өҫтөнә шыйыҡ томан ята башлаған мәлдә тартай үҙенең бер аҙ һағышлыраҡ та, моңһоуыраҡ та, шул уҡ ваҡытта дәртле, үҙенә тартып торған йырын башлай. Бәлки, уны шуның өсөн дә тартай тигәндәрҙер әле, кем белә. Аһәңһеҙ булһа ла, элеге йырҙа, ысынлап та, үҙенә ылыҡтырып торған ниндәйҙер сихри көс бар кеүек. Ишетер ҡолаҡҡа әллә ни яңғырамаһа ла тартай йыры бер ваҡытта ла ялҡытмаҫ. Ҡайҙалыр оҙаҡлаңҡырап йөрөһәң, ул йыр хатта танһыҡ булып китә. Лапаҫ баштарындағы ҡыуыштарыбыҙҙа шул йырҙы тыңлай-тыңлай йоҡоға тала инек. Йоҡлап киткәс, матур төштәребеҙгә лә керә ине.\nТартай һәр ауыл малайы өсөн сер булып ҡала килә. Хәйер, шунһыҙ уның ҡыҙығы ла булмаҫ ине. Ләкин, үкенескә ҡаршы, ошо сер торған һайын кәмеүгә бара, төн йырсыһының тауышы һирәгерәк ишетелә. Мин быға көтөүһеҙ йөрөгән иҫәпһеҙ-һанһыҙ берәҙәк мал-тыуар сәбәпле тип уйлайым. Сөнки тартай үҙ иткән бысҡыл болондарҙы, ҡараңғы тумарлыҡтарҙы тапап-иҙеп улар ҡорота. Ә тапалып таҡырайған урындарҙа тартай йәшәй алмай. Әйткәндәй, мал кемдеке? Кешенеке. Тимәк, һуңғы иҫәптә, һәр ваҡыттағыса, кеше ғәйепле килеп сыға.\nБӨРКӨТ МЕНӘН ӨКӨ\nБыл ҡыҙыҡлы хәл алтын көҙ мәлендә булды. Ашлыҡтың тулышып бешкән осоро. Уңған арыш, тос башаҡтарын күтәрә алмайынса, эйелеп, талғын елгә сайҡала. Һонтор һабаҡтар араһында һимеҙ бүҙәнәнең өҙөк-өҙөк тауышы ишетелеп ҡуя. Бүҙәнә әле йылы яҡтарға китергә ашыҡмай. Уның үтәһе юлы еңелдән түгел, шуға күрә ныҡлап көс туплай.\nҠарап тороуға аҡрын ҡуҙғалған кеүек тойолған эшлекле комбайндар баҫыу иңләп ашлыҡ саба. Уларҙың артынан һуҙылып төҙ, ҡалын яҫмалар ятып ҡала. Битараф ҡиәфәт алған баҫыу караптары тапҡырында, ҡорбанын һағалап, ҙур бөркөт оса. Ул ныҡ юғарыға ла күтәрелеп китмәй, артыҡ түбән дә төшмәй. Бер сама бейеклектә әйләнә лә әйләнә. Башы муйынына тиклем аҡ ошо бөркөттө беҙҙә таҙғара тип атаусылар ҙа бар. Был ни кимәлдә дөрөҫлөккә тап киләлер, уныһын әйтә алмайым. Мин атымды иреккә ебәргәнмен дә күҙәтеп торам. Һауа шарттары әлегә хәүефләнерлек түгел. Унда-бында күренгеләгән аҡ болоттар араһынан сағыу ҡояш йылмая. Эш бара: комбайндар туҡталмай саба, киләһе йылға арыш сәселә, бесән әҙерләү тамамланыу өҫтөндә. Агроном кешегә тағы ни кәрәк?\nӘ бөркөт һаман был тирәнән китергә ашыҡмай. Нимәһен юғалтҡан һуң ул мөһәбәт ҡош шау-шыулы комбайндар янында? Әлбиттә, сысҡан аулап ваҡланмай. Мыжғып йөрөгән ҡарға көтөүендә лә уның эше юҡ. Уның маҡсаты икенсе. Бүлеп алынған диләнкә-загондар бөтөүгә яҡынлашҡанда, уның торған һайын тарғая барған һыҙатынан төлкө, ҡуян, ҡайсаҡ хатта бурһыҡ ише йәнлектәр сығып ҡасыусан. Һирәк-һаяҡ ҡоралайҙар ҙа күренеп ҡала. Ҡоралайға, әлбиттә, бөркөттөң көсө етеңкерәмәй, шулай ҙа һөжүм итеп маташа, өркөтөп ебәрергә эшкинә. Асыҡ урында ышыҡһыҙ ҡалған ваҡ кейектәр бөркөт ҡаршыһында бөтөнләй көсһөҙ. Ҡоштар батшаһына уларҙы эләктереп алыуы бер ни тормай. Айырыуса ҡуяндарға көн юҡ. Бөркөттөң балалары үҫкән мәл, ит күп кәрәк.\nОшолайыраҡ уйҙарға бирелеп торғанымда, көтмәгәндә (ә бындайыраҡ хәлдәр, ғәҙәттә, көтмәгәндә була) алдағы комбайндың сапҡысы аҫтынан тип әйтерлек ҙур ғына өкө күтәрелде. Бөркөт, ҡарғаларҙы ҡуҙғытып, шул әҙере атылған уҡ ише уға ташланды. Шулай ҙа сос өкө, ниндәйҙер мөғжизә менән янтайып өлгөрҙө. Үлемесле тырнаҡтар яҙа китте. Ошонан файҙаланып, өкө бөркөттән өҫкәрәк күтәрелергә тырышты. Уның берҙән-бер ҡотолоу юлы ошо: үҙенән күпкә көслө, йылғыр йыртҡыстан нисек тә булһа юғарыраҡта осоу. Башҡаһы бирелмәгән. Һәм китте уҙыш! Кем тиҙерәк һәм бейегерәк күтәрелә! Ҡорбан-өкө йәшәү өсөн көрәшһә, бөркөт-аусы ризыҡ өсөн. Хәйер, һуңғы сиктә барыбер шул йәшәү хаҡына инде, балаларын йәшәтеү өсөн. Ике йыртҡыс әйләнә-әйләнә болоттарға ынтыла. Улар тиҙ арала күҙҙән дә юғалды. Хатта көҙгө тәпәш болоттарҙың ашаһына сығып киттеләр. Мин уларҙан күҙ яҙлыҡтырҙым һәм уйға ҡалдым: "Бөркөтө ярай инде, сикһеҙ киңлектәр ҡошо, ә бына өкөнөң шул ҡәҙәре бейеклектәргә күтәрелә алыуы ғәжәберәк. Хәйер, нимәһенә аптырарға, ғүмер хаҡына әллә нимәләргә барырһың. Ғүмер бит ул".\nМин һауалағы ике хас дошман хаҡында шунда уҡ оноттом да шикелле: ерҙә мөһимерәк эштәр емерелеп ята. Күпмелер ваҡыттан, тыныслана төшөп, ҡамыл төбөндә сүпләнергә тотонған ҡарға халҡы зыҡ ҡуба башланы, шау-шыу күтәрелде. Бер нисә минуттан уларҙан елдәр иҫкән ине: ҡарғалар яҡындағы әрәмәлеккә инеп йәшеренде. Иғтибарымды йәнә сикһеҙ зәңгәрлек төпкөлөнә йүнәлттем. Бейектә, бик бейектә бөркөт күренде. Уның тырнағында меҫкенләнеп ҡалған төн юлбаҫары өкө сәбәләнә ине. Барыбер эләктергән, ә! "Ана шулай була ул кемдеңдер тырнағына барып ҡабыуы. Ҡыуанысы аҙ". Мин башта, нишләптер, өкөнө үсәһәм дә, һуңынан йәлләп ҡуйҙым. Яуыз булһа ла ул да йән эйәһе.\nБыл алыштың ахыры инде билдәле, тип торғанымда, өкө лә бирешергә теләмәне. Ер өҫтөнә егерме-утыҙ метр самаһа ҡалғанда, тартҡылаша торғас, нисектер бөркөт тырнаҡтарынан ысҡынып китә алды. Ысҡынды ла, дошманы иҫенә килгәнсе, муйыл ҡыуаҡлығына сумды. Бар, тотоп ҡара уны хәҙер. Йыш ботаҡтар эсенән осоу буйынса өкө бөркөткә ҡарағанда күпкә оҫтараҡ. Ләкин бөркөт, нимәгәлер өмөт итеп, ҡыуаҡ өҫтөндә әйләнде лә әйләнде. Ә өкө, әлбиттә, башҡаса күренмәне. Уйын эшме көпә-көндөҙ бөркөттөң үҙе менән осрашыу? Ул хәҙер ҡараңғы төшкәнде көтөп боҫҡан да шым ғына ултыра. Тын алырға ла ҡурҡалыр әле. Һаҙ эсендә яу күтәргән ҡарғалар ғына уның ҡайһы тирәлә икәнен тоҫмалларға булышлыҡ итә ине. Шулай ҙа ныҡыш бөркөттөң тырышлығы бушҡа китмәне, көндөҙгөлөккә уға йәтешерәк кенә ҡуян балаһы эләкте. Ә комбайндар сираттағы загонды сабып бөттөләр ҙә төшкө ялға тукталдылар. Мин, атымы етәкләп, улар янына ашыҡтым.\nЯҙылған: 16.07.20 | Ҡаралған: 456


Торлаҡ-коммуналь хужалыҡ эше өсөн хәҙер Ирек Ялалов яуап бирәсәк\n10 Ноябрь 2010, 09:50\nБашҡортостандың торлаҡ-коммуналь хужалыҡ министры итеп 9 ноябрҙә Ирек Ялалов тәғәйенләнде. Был турала Указға республика Президенты Рөстәм Хәмитов ҡул ҡуйҙы.\nИрек Ишмөхәмәт улы Ялалов 1961 йылдың 27 ғинуарында Өфөлә тыуған. Өфө нефть институтын һәм Рәсәй Эске эштәр министрлығының Өфө юридик институтын тамамлаған.\nХеҙмәт эшмәкәрлеген 1983 йылда «Эре панелле йорттар төҙөү» тресы мастеры булып башлай. ВЛКСМ-дың Октябрь район комитетында һәм Өфө ҡалаһы КПСС-тың Октябрь район комитетында эшләй, «Востокстрой-2» предприятиеһы директоры урынбаҫары, «Востокстрой-7» директоры, «Совинком» ябыҡ акционерҙар йәмғиәте вәкиллеге етәксеһе була.\nӨфөнөң Октябрь районы хакимиәте башлығы урынбаҫары, ҡала Коммуналь хужалыҡ һәм төҙөкләндереү идаралығы начальнигы, баш ҡала хакимиәте башлығының беренсе урынбаҫары вазифаларын биләй.\nИрек Ялалов Президенттың Рәхмәт хаты һәм Башҡортостандың Почет грамотаһы менән бүләкләнгән. Юридик фәндәр кандидаты.\nТөбәк башлығы шулай уҡ Ғеман Әсәҙуллинды үҙ теләге менән торлаҡ-коммуналь хужалыҡ министры вазифаһынан бушатыу тураһында Указға ҡул ҡуйҙы.


Материалы за Ноябрь 2012 года » Страница 3 » Башкортостан кызы\nНиҙәр генә күрмәй, ни кисермәй әҙәм балаһының башҡайы\n18 йәшемдә генә мин, Юрматы ауылынан Малыбайҙың яратҡан ҡыҙы Мәликә, Яңы Яуыш ауылының иң хәлле кешеһе – Бәҙретдин ғаиләһенә килен булып төштөм. Ирем Мостафаға уның һыҙҙырып гармунда уйнауын тыңлап ғашиҡ булғайным. Йыл ярым йәшәгәс, донъябыҙҙы...\nБалаға тәмле аштар\nБәләкәстең үҫкән һәр көнө шатлыҡҡа, бәхеткә күмеп, атай менән әсәйҙе лә яңынан-яңы асыштарға этәрә. Беҙ кәңәштәребеҙҙе һәм тәҡдимдәребеҙҙе еткереп, һеҙҙең тормошоғоҙҙо әҙ генә булһа ла еңеләйтәбеҙҙер, тип ышанабыҙ. Хөрмәтле йәш әсәләр! Бәлки,...\nҠышҡылыҡҡа йылы һәм ҡупшы ойоҡтар\nБына көҙҙөң һуңғы айы – яйлап ҡыштың үҙ вәкәләттәренә ингән һалҡын осор. Ауырыуҙарға бирешмәҫ өсөн көҙҙөң уңышы – емеш-еләк, йәшелсәләр менән сәләмәтлегебеҙҙе нығыттыҡ. Хәҙер бөтәбеҙгә лә йылыраҡ кейенеп йөрөүҙе хәстәрләү мөһим. Белеүебеҙсә, һалҡын...


Вьетнам мәҙәниәте көндәрендә ҙур ижади делегация ҡатнашасаҡ // Сәйәсәт | новости башинформ.рф\nВьетнам мәҙәниәте көндәрендә ҙур ижади делегация ҡатнашасаҡ\n17:10, 26 июня 2009 Сәйәсәт\n6 июлдә Өфөлә Башҡортостанда Вьетнам Социалистик Республикаһының мәҙәниәт көндәре башланасаҡ. Унда ҡатнашыу өсөн Вьетнамдан 30 артист киләсәк, тип хәбәр иттеләр Рәсәй Эске эштәр министрлығының Өфөләге вәкиллегенән.\nРәсми делегацияға ВСР-ҙың мәҙәниәт, спорт һәм туризм министры урынбаҫары Чан Чиен Тханг етәкселек итәсәк. Вьетнам мәҙәниәте көндәре айҡанлы Ҡала мәҙәниәт һарайында ҙур концерт үтәсәк.\nРәсми делегация Башҡортостан Республикаһы етәкселеге менән осрашыуҙар үткәрәсәк, тип көтөлә. Өфөнөң иҫтәлекле урындарына һәм ҡаланың мәҙәниәт учреждениеларына барыу планлаштырылған.\nТеги: рәсми делегация, мәҙәниәт көндәре


Ауырлыҡтарҙа сыныҡҡан быуын » Башҡортостан гәзите\n"Башҡортостан гәзите" » Пенсионер » Ауырлыҡтарҙа сыныҡҡан быуын\nАуырлыҡтарҙа сыныҡҡан быуын 16.06.2018 // Пенсионер\n1939 йылғымын. Өләсәйем Гөлсәсәк Хәйҙәр ҡыҙының һөйләгәндәренән хәтерләүемсә, аслыҡ осоронда Учалы районының Мулдаш ауылынан алты ғаилә, ат егеп, Себер яғына сығып киткән. Уларға ире, ун ике балаһы менән бергә өләсәйем дә ҡушылған. Өҫтәүенә кейәүгә сыҡҡан Мәрфуға исемле ҡыҙының сабыйы ла булған.\n“Төмән яғына бик оҙаҡ, туҡтап ял итә-итә барҙыҡ, – тип хәтергә ала торғайны. – Бер мәл, сәй эсергә туҡтаған ваҡытта, ҡыштырлаған тауышҡа һағайып ҡалдыҡ. Йыланмы икән? Ирем барып ҡараны ла беҙҙе саҡырҙы. Бәй, тараҡандар рәткә теҙелешеп (ҡырмыҫҡа шикелле юл һалып) шыуыша. Урыҫ ауылдарының береһендә был хаҡта һорашып белештек. Баҡтиһәң, тараҡандар ҙа шулай аслыҡ сәбәпле күсенеп йөрөй икән...”\nТөмәнгә барып еткәс, өләсәйем дауаханаға санитарка булып урынлашҡан. Егәрле икәнен күреп, оҙаҡламай ашнаҡсы уны үҙенә ярҙамсы итеп алған. Ҡыҙғанысҡа ҡаршы, ире лә, балалары ла ниндәйҙер ауырыуҙан вафат булған. Тыуған яғына өләсәйем атайым Насип менән генә ҡайтҡан. Ике йәшлек ейәнсәрен иһә хәлле йәшәгән урыҫ ғаиләһенә биреп китергә мәжбүр булған. “Сабыйығыҙ барыбер йә аслыҡтан, йә ауырыуҙан йонсоп үләсәк. Беҙгә ҡалдырығыҙ, аҙаҡ килеп алырһығыҙ”, – тип күндергән мәрйә. Был ғаиләнең үҙ балалары булмаған. Өләсәйем ейәнсәрен йыш иҫкә төшөрҙө. “Их, бер күрергә ине ҡыҙымды. Үҫкәндер инде...” – тип илап ала торғайны. Тик уға ейәнсәрен күрергә насип булманы. Беҙ ҙә туғаныбыҙҙы эҙләп, юллап йөрөмәнек. Етеш ғаиләлә ҡараулылыр, бәхетлелер, тип тынысландыҡ.\nӨләсәйем балаһы менән Башҡортостанға йәйәү ҡайтҡан. Ҡыш башланһа, ҡайҙалыр туҡтап, шунда эшләгән, яҙ иһә тапҡан аҡсаға аҙыҡ алып, тағы алға атлаған. Шулай арып-талып Илсе ауылына килеп ауғандар. Унан үҙебеҙҙең Мулдашҡа ҡайтҡандар. Өләсәйем кордонда (ауыл ситендә урыҫтар йәшәгән урын) мәрйәләргә ашнаҡсы, кер йыуыусы булып хеҙмәт итә башлаған. Шунда үҙенә бәләкәй генә өй биргәндәр. 1917 йылғы атайым Насип Ҡаһиров кордонда үҫкән, бәләкәйҙән урыҫса һөйләшергә өйрәнгән.\n...Миңә ике йәш тулғанда Бөйөк Ватан һуғышы башлана. Атайымды 1941 йылдың 14 июлендә фронтҡа оҙаталар. Тәүҙә ул 74-се айырым артиллерия дивизионының 1279-сы уҡсы полкында разведчик була. Артабан 1942 йылдың октябренән 1946 йылдың аҙағына тиклем Ҡыҙыл Байраҡлы Балтик флотындағы 103-сө уҡсылар полкының диңгеҙ пехотаһында хеҙмәт итә. II дәрәжә Ватан һуғышы ордены, төрлө миҙалдар менән наградлана. Яу йылдары иҫтәлеге итеп атайым үҙенең һалдат котелогы менән флягаһын алып ҡайтты. Күстәнәскә бер тоҡ сәтләүек килтерҙе. Әсәйемдең уны ингән бер кешегә услап өләшкәнен хәтерләйем.\n1950 йылда ашлыҡ ныҡ уңды, халыҡҡа уны күпләп тараттылар. Лар тигән һауыт юҡ ине: әсәйем һике өҫтөндә ятҡан кейеҙҙе ишек алдына йәйеп, игенде шунда ауҙартты. Ҡул тирмәне менән он тарттырып, көл күмәсе бешереп ебәрҙе. Йорт эсенә тәмле еҫ таралды. Ҡыуанысынан илай-илай бешеренде әсәйем. Ул – Хәтимә Әминева – бәләкәйҙән етем ҡалып, өләсәһе ҡарамағында үҫкән. Аҙаҡ Сермән балалар йортонда тәрбиәләнгән. Буй еткергәс, уҡытыусы һөнәрен алып, Мулдашҡа эшкә килгән, атайыма кейәүгә сыҡҡан. Ғаиләлә ике бала тыуған – мин һәм Венера һеңлем.\nҺуғыштан һуң да халыҡ рәхәтләнеп йәшәп китә алманы. Иген араһында үҫкән билсәнде утарға йөрөр инек, ҡулдарыбыҙ ҡанап бөтә торғайны. Көн буйы эшләһәң, әҙ генә он бирәләр, был – үҙе бер ҡыуаныс. Әсәйем бәрәңгене иҙеп, йоҡа итеп йәйеп, йәймә бешерер ине. Көрпәнең ваҡ таяҡтары унан тырпайышып сығып тора торғайны. Шуны туғаным менән ҡыуанышып ашар инек.\nАуыл эргәһендәге йәшелсә фермаһына ла эшкә йөрөнөк. Унда кишер, кәбеҫтә, һуған һәм тәмәке үҫтерҙеләр. Быуанан, күлдән һыу ташып һибә торғайныҡ. Уңыш гел мул булды. Колхоз уны ситкә һатып аҡса эшләне. Халыҡҡа хеҙмәт хаҡы урынына йәшелсә һәм тәмәке бирә торғайнылар.\nАтайым оҙаҡ йылдар “Совет” колхозында төрлө вазифа башҡарҙы. 1960 йылда республика ауыл хужалығы күргәҙмәһендә ҡатнашты. Аслыҡ-яланғаслыҡты, һуғыш ғазаптарын күргән-кисергән, үҙ иңендә күтәргән, ләкин һынмаған, ауырлыҡтарҙа сыныҡҡан атай-әсәйем тормошомда һәр саҡ оло өлгө булды.\nРима Ҡоләхмәтованың иҫтәлектәрен Рамай Ҡаһир яҙып алды.


Социум // Иҫтәлекле даталар\n10 декабрь көнө бөтә донъя халҡы Халыҡ - ара кеше хоҡуғы көнөн билдәләй. Был дата алдынан беҙҙең корреспондент Башҡор тостан Республикаһының кеше хоҡуғы буйынса вәкил Сыңғыҙ Ғәз изов менән осрашты.\n- Сыңғыҙ Барый улы, беҙҙең республика - Рәсәйҙә был вази фа раҫланған тәүге төбәк, ә һеҙ - тәүге вәкил...\n- Эйе, 1996 йылдың етенсе декабрендә БР Дәүләт Йыйылышы м иңә ошо вазифаны йөкмәтергә тигән ҡарар сығарҙы. Бер нисә ай ҙан һуң ошо уҡ вазифаны Свердловск өлкәһендә лә индерҙеләр. Хәҙер бындай вәкилдәр Рәсәйҙең 24 субъектында эшләй.\n- Тимәк, был вазифаны булдырыу - булдырмау төбәктәрҙең ү ҙ ҡарамағында тигәнде аңлата\n- Тап шулай. Көнбайышта был институт яҡшы үҫешкән, үҙен а ҡланы тип әйтергә була. Беҙгә лә ошо кимәлгә етергә күп ҡалм ағандыр тип уйлайым.\n- Вәкилдең төп бурыстары нимәнән ғибәрәт Ябай халыҡҡа ул\nнисек ярҙам итә ала\n- Ул милиция, прокуратура һәм кеше хоҡуғын яҡлаған башҡа органдарҙы эшмәкәрлеген алмаштыра тип уйларға ярамай. Ә бын а әгәр кемдер суд, район хакимиәте һәм башҡаларҙың ҡарары ме нән риза түгел икән, ул беҙгә мөрәжәғәт итә ала. Бының өсөн 50 - 44 - 62 номеры буйынса шылтыратып, ҡабул итеүгә яҙылырғ а кәрәк. Дүшәмбе көнөн мин тулыһынса халыҡ менән эшләүгә бағ ышлайым. Үҙ ғаризаңды хат аша ебәрергә лә була.\n- Ә Эске Эштәр министлығы, прокуратура, суд менән мөнәсәбәт егеҙ нисек\n- Беҙ тығыҙ бәйләнештә торабыҙ. Уларҙан тыш башҡа хоҡуҡ һ аҡлау органдары менән дә хеҙмәттәшлек итәбеҙ.\n- Һеҙгә йышыраҡ ниндәй һорауҙар менән мөрәжәғәт итәләр\n- Иң йыш осрағағаны фатир мәсьәләһенә ҡағылышлы. Ҡайһы бе рҙәренең бөтөнләй фатирҙары юҡ, икенселәре булғанын бүлешә а лмай, өсөнсөләре һатып алырға теләй... Торлаҡ менән тәьмин т иеү мәсьәләһенең айырыуса ҡатмарлыһы етем балаларға ҡағыла.\n- Һайлауҙарға ҡағылышлы һорауҙар булманымы\n- Был турала бер ҡатындың шылтыратып һорауын ғына хәтергә\nтөшөрөп үтә алам. Уны Республика Президенты вазифаһына канд идат итеп теркәүҙән баш тартҡандар. Мин уға был өлкәлә уның ниндәй хоҡуҡтарға эйә икәнлеген аңлатып бирҙем һәм ғариза яҙ ып ҡалдырырға тәҡдим иттем. Әммә эш уға тиклем барып етмәне.\nӘле бына һеҙҙән алда ғына миндә бер ветеран булып китте. Ул\nтуғандары менән уртаҡ тел таба алмай икән. Дөрөҫөн генә әйт кәндә, мин уға ҡайҙа мөрәжәғәт итергә кәрәклеге тураһында ө йрәтеп кенә сығара ала инем. Тик оло кешегә кәңәш бирмәйенсә\nебәреү килешмәй. Әйткәндәй, вәкил вазифаһы йөкмәтелгән кеш е ант биргән ваҡытта закон һәм намыҫҡа таянып эш итергә тигә н һүҙҙәр бар.


Юлдарҙа аҡса өсөн ҡаты алыштар бара | ГТРК «Башкортостан» — Новости Уфы и РБ\n29 июля 2016 — 15:32 ГТРК «Башкортостан»\nПассажирҙар ташыу тураһындағы яңы федераль закондың үҙ көсөнә инеүенә ике аҙна ғына ваҡыт үтһә лә, легаль булмаған маршрутта эшләүселәр ҡанунды урауҙың яңы юлын тапты. Хәҙер ялған маршрут ҡағыҙҙары бар. Тап ошондай документтар ярҙамында водителдәр ҙур штраф түләмәйенсә, дәғүәселәрен ҡурҡытырға ниәтләй. Был видеояҙма әлегә беренсегә күрһәтелә. Видеотеркәүес төшөргән кадрҙарҙа — дәғүәселәр һуғышы. Автобустарҙың саҡ бәрелмәүенән һуң, водителдәр салон тулы пассажирҙар күҙ алдында йоҙроҡ һуғышына күсә. Ә быныһында иһә маршрут таксийы ҙур автобусҡа саҡ төкөмәй. Тик хәҙер уларға көлкө түгел. Маршрут хужалары ғауғаһы ҙурайғандан ҙурая. Был бизнес аҡсаға бәйле. Виктор Искалин әйтеүенсә, легаль булмаған ташыусылар майлы урынды былай ғына ташлап китмәйәсәк. Водителдәр үҙҙәре лә ҡурҡыуҙа. Тик рөхсәтһеҙ эшләгән өсөн штрафтар уларҙы туҡтатмай. Шулай уҡ улар тыйыуҙы ла урау юлдарын тапҡандар. Был маршрут ҡағыҙы рәсми документҡа оҡшаһа ла – ул ялған. Муниципаль идаралыҡ етәсеһе ҡултамғаһы урынына ниндәйҙер эшҡыуар имзаһы. Ялған документ менән йөрөгән водитель пассажирҙар ғүмере өсөн яуап бирмәй. Улар шулай уҡ һалым түләмәй. Тимәк, улар юлдар төҙөү, ҡаҙнаны тулыландырыуға өлөш индермәй. Белгестәр фекеренсә, яңы закон әле һынау ғына үтә. Республикала иһә хәлдәр яҡын ара үҙгәрәсәк тип әйтеп булмай.


Адрес Казино | Иҫ Киткес Журнал Сюрприз Бонустар | £200 Бонус\nБөйөк британия хупланы / Ышаныс\nСмс хәбәрҙәр мобиль Биллинг.\nБөтөнләй яңы перспективалар менән яҡшы сайты!\nҠушылығыҙ Почта Казино: ИК’s яңы Мобиль Слот онлайн, & Өҫтәл Уйындары, Килеү Урыны!\nҺеҙгә Реаль £5 аҡсалата бонус беренсе депозит & Спид оло утарға\nИграй иң яҡшы кәйеф адресына яуап биреү казино! Һаҡлап Һеҙ Менән Алмыйм казино.strictlyslots.ЕС телефон өсөн түләү иҫәбенә тәҡдим итә\nӘгәр һеҙ. уйын казино онлайн , Адрес Казино район һеҙҙең өсөн. Былар барысы да яңы уйын сайт тәҡдим итә торған Һеҙгә киң ассортименты уйындары һәм простота аҡса аҡса күсереү өсөн ставкаларҙы һәм тотам, был сочетании менән бер ҙә дружественные интерфейс өсөн үҙ-ара әҙ генә. Теркәлергә һәм арзан уйнарға уйындар демо-режимында – башҡа депозита кәрәк, йәки уйнарға реаль аҡса алырға\nСайтында тупланған кеүек популяр уйындар, нисек слот онлайн, многопользовательский карточный уйындар, һәм захватывающий мауығыу уйындар өҫтәрәк ҡушыла номер бер сайт өсөн онлайн уйындар казино, әгәр һеҙ’өр-яңынан эҙлә ҙә булһа яңылыҡ потрясающе. Тип көтәбеҙ! Хәҙер беҙгә ҡушылығыҙ уйнарға мажаралы мауығыу барышында уйындар!\nКазино безлимитный бонустар һәм файҙалыраҡ бонустар, доступный – Зарегистрировалась, Хәҙер, Әгәр Һеҙ\nАҡса эшләү 100% Приветственный Бонус Тиклем £200 + Йыя 10% Эшк тиклем 50 евро кесе йома көндө\nҠунаҡтарҙы көтә приветственный күләмендә бонус £/евро/$5 барлыҡ уйындар алмайса депозита\nБыға өҫтәп,, һеҙ аласаҡһыҙ эшк тиклем күләмдә £/$/200 евро\nХәҙер атаһыҙ наслаждайся депозита слот телефон иҫәбенә һәм уйындар казино шул тиклем шәп, тип?\nТоп Яңы телефон казино һәм мобиль уйындары бонус\nМенән Почта Казино, һеҙ уйнарға ҡайһы бер иң яратҡан уйындары-бөтә донъяла – булараҡ, һеҙҙең компьтер-книжки һәм Мобил. Ҡайһы бер уйындар үҙ эсенә ала мобиль телефондар һәм онлайн-версияла: Уйын престолов Слот, Татарстан Республикаһы Премьер-Рулетка, Джеймс Дин Скетч-Йыуан Эсәк, Чили Алтын 2- Йондоҙ Джекпот, Соглашение II громом, Тарих Дракон, Дракула һәм башҡа стендовый уйындары бөйөк британия. Казино һәм уйын тураһында белеү күпкә күберәк түләнгән бонустар һеҙ телефоны буйынса тәҡдимдәр SMS сайты www.casinophonebill.com .\nУйнарға казино СМС тулыландырыуға иҫәпләү һәм түләү картаһы\nӨҫтәмә, шулай уҡ бар Live уйындар казино кеүек Roulette Live һәм Live-баккара. Хәҙер атаһыҙ ҡуйырға һеҙҙең иң яҡшы ишки алға ҡаршы иң яҡшы ҡайһы бер уйынсылар Бөйөк британия һәм донъя татарҙары.\nТүләү һәм тәфтиш саралары еңелрәк, нимә, ҡасан булһа!\nАдрес казино ҡатнаша булараҡ, кредит, шулай уҡ дербетов карталары аша Был Cystic Fibrosis тулыландырыу иҫәбенә. Тулыландырыуға һәм обналичить үҙ выигрыш беркасан ла бар ине улар рәт-рәт!\nШулай уҡ нәмә күбәләктәр маил казино’s Телефон Слот?\nБулһын’ҡарарбыҙ, тип ошондай уҡ особенно адресына казино, өсөн тағы бер реаль конкурент аҡса казино бөйөк британия сайттар:\nҠурҡыныслығын һәм ышаныслылығын алыш – еңел ҡытайҙа был’ң башларға эш хаҡы йәки инвестициялау һеҙҙең аҡса мобиль покер онлайн, Адрес казино тәҡдим итә, Һеҙгә имен өсөн шлюз сауҙа эше менән шифрование һәм брандмауэры яҡлау һеҙҙең өсөн хосусилыҡ. Хәҙер был шулай уҡ ябай кертергә аҡса, кәрәҙле телефон, ә һеҙҙең ноутбук, шуға күрә һеҙ үҙ слот барышында ҡомарлы н тулыландыра аласаҡ пособиелар.\nОнлайн Казино Бушлай Бонустар Адрес Онлайн Казино – һеҙ аҡса биргән бонус $ 205, һеҙҙең менән уйын уйнап беренсе өлөшө генә.!\nИң Яҡшы Уйын Яуап Биреү – Эш хаҡы буйынса иң яҡшы аҡсалар һеҙҙең унау, яҡшыраҡ күпселеге башҡа Британия һәм мобиль интернет-сайттар уйындар күңел төшөү иҫке тәҡдим итә.\nУйын спектр оло һайлаусы – уны ҡулланыу ProgressPlay һәм microgaming яратҡан уйындары бөйөк британияның иң ҙур өлөшө эшләй., шуға күрә атаһыҙ табырға һеҙҙең яратҡан уйындар уйнау өсөн менән ҙур бонус!\nХеҙмәт күрһәтеү-клиенттар – 24×7 ысын ярҙам итеү өсөн уйынсыларға, улар үтергә мөмкин менән проблемалар, Адрес казино омтыла төҙәтергә малейший хаталар яҡын арала. Әгәр тулы түгел твоя көслө яғы, күберәк методтарын переписка алып барыла святитель менән етәксе һ. б..\nАдрес казино’ң Слот Тикшереү дауам итә һуң бонус таблицаһында астарак: Танышығыҙ башҡа алдынғы тәҡдим итә!\nАдрес казино буласаҡ бирергә барыһы да яҡшы казино, бөйөк британия, ҡайһы бер реаль көндәшлекте. Береһе булараҡ, иң көтөлгән телефондар буйынса казино, беҙ’алырсыз, тип ышанабыҙ был вершины сартов. Былай ни, һеҙ ждет? Был керегеҙ Адрес казино һәм зарегистрировалась ағзаһы булырға һәм спина өсөн оло утарға.\nБлогы почта казино казино.strictlyslots.ЕС Һаҡлап һеҙ алмыйм!


Ҡырғыҙстан менән аралар яҡыная\nБөгөн Республика етәксеһе Ҡырғыҙстандың Рәсәйҙәге тулы хоҡуҡлы һәм ғәҙәттән тыш илсеһе Болот Джунусов менән осрашты.\nУнда ике яҡ араһындағы хеҙмәттәшлек юлдарын киңәйтеү хаҡында һүҙ барҙы. Әле Башҡортостан менән Ҡырғыҙстан араһындағы тауар әйләнеше йылына 225 миллион доллар тирәһе. Әммә уның күп өлөшө Башҡортостандан оҙатылған нефть продукттары иҫәбенә тура килә. Киләсәктә республиканың сауҙа кәштәләрендә Ҡырғыҙстан тауарҙарын көтөп ҡалабыҙ, тине Рөстәм Хәмитов. Һуңғы осорҙағы сәйәси ваҡиғалар фонында был хеҙмәттәшлек айырыуса мөһим.\nИке яҡ араһындағы хеҙмәтәшлекте иҡтисад, сауҙа өлкәһендә генә түгел, фәнни-ғәмәли, ижтимағи-мәҙәни өлкәлә лә нығытыу ҡарала. Башҡорттар ҙа, ҡырғыҙҙар ҙа бер тамырҙан сыҡҡан төрки халыҡ, тел, ғөрөф-ғәҙәттәр оҡшашлығы бар. Ҡунаҡтар Рөстәм Хәмитовҡа Ҡырғыҙстан Президентының саҡырыуын да еткерҙе. Быйыл уларҙа бөтә донъя күскенселәр уйыны үтәсәк. Ҡырғыҙҙар был сарала Башҡортостан делегацияһын да күрергә теләй.\nБолот Джунусов, Ҡырғыҙстандың Рәсәйҙәге ғәҙәттән тыш һәм тулы хоҡуҡлы илсеһе: «Күсмә халыҡтар араһындағы был уйындар беренсе тапҡыр ойошторола. Унда ат сабыштары ла, башҡа милли уйындар ҙа буласаҡ. Төрлө илдәрҙән командалар ҡатнаша. Башҡортостан менән Ҡырғыҙстандың тамырҙары бер, шуға беҙҙең арала оҡшашлыҡ күп. Әйткәндәй, ШОС илдәренең үткән саммиты Бишкәктә ойошторолдо. Киләһе йыл һеҙҙә. Уртаҡлыҡтар, тәжрибә бүлешәһе өлкәләр, хеҙмәттәшлек йүнәлештәре күп».


Өфө һылыуҡайы «Мисс Евразия-2020» халыҡ-ара матурлыҡ конкурсында Гран-при яуланы // Йәмғиәт | новости башинформ.рф\n11:24, 18 сентября 2020 Йәмғиәт\nӨфө һылыуҡайы «Мисс Евразия-2020» халыҡ-ара матурлыҡ конкурсында Гран-при яуланы Фото: социаль селтәрҙәр\n18 илдән һәм төбәктән 24 ҡыҙ «Мисс Евразия-2020» исеме һәм тажы өсөн көрәште. Өфө ҡыҙы Лилиә Ғилмийәрова, ҡайһы бер дәғүәселәрен артта ҡалдырып, Гран-при яуланы. Ҡыҙ әйтеүенсә, был исем Израиль сибәре лайыҡ булған «Мисс Евразия» титулы менән номинацияға тиң тип әйтергә мөмкин.\n«Яҙ көнө, карантинда ултырған ваҡытта, Мисс Максим конкурсында ҡатнашырға булдым һәм журнал версияһы буйынса 4000 ғариза араһынан илдең иң һылыу өс ҡатын-ҡыҙы иҫәбенә индем, — тип яҙҙы Лилиә. — Ә бөгөн мин Истанбулда уҙған «Мисс Евразия-2020» халыҡ-ара гүзәллек конкурсы Гран-прийын һәм тажын ҡулыма алдым. Тыуған республикам исеменән сығыш яһауым менән бәхетлемен. Башҡортостан ҡыҙҙары иҫ киткес сибәр, тип юҡҡа ғына әйтмәйҙәр бит!».\nЛилиә «Башинформ» мәғлүмәт агентлығы менән әңгәмәләшкәндә конкурсҡа осраҡлы ғына эләгеүе хаҡында әйтте.\n«Рәсәйҙәге интернет реклама агентлығы — IConText компанияһының коммерция директоры минең шиғырымды «Фейсбук»тағы сәхифәһендә баҫтырып сығарған. «Мисс Евразия» халыҡ-ара конкурсы президенты мине тап ошо социаль селтәрҙә күреп ҡалып, ҡатнашырға саҡырҙы. Бына шулай, шиғыр яҙырға яратыуым мине тажлы итте», — ти һылыуҡай.\nБилдәле булыуынса, Лилиәнең Өфөлә бейеү студияһы бар.\nТеги: матурлыҡ конкурсы, Гран-при, Мисс Евразия


Кремль диуары кителгән | ГТРК «Башкортостан» - Хәбәрҙәр | 243631\n22 октября 2021 — 17:39 ГТРК «Башкортостан»\nКөслө дауыл Мәскәү Кремле диуарынан төҙөлөш баҫҡыстарын осороп алып киткән. Мәғлүмәт сығанаҡтары был ваҡиғаның видеокүренешен тарата. Кадрҙарҙан күренеүенсә, ҡоролмалар ҡолап селпәрәмә килә.\nКремль диуарының сығынтыһы зыян күргән.\nКөнэлгәре Ғәҙәттән тыш хәлдәр министрлығы секундына 20 метр тиҙлектә иҫкән көслө ел хәүефе тураһында иҫкәрткәйне. Мәскәүҙең ҡала хеҙмәттәре дауыл сәбәпле юғары әҙерлек тәртибендә эшләй.\n22 октябрҙә Ғәҙәттән тыш хәлдәр министрлығының Башҡортостан бүлексәһе лә республика халҡын дауыл ихтималығы тураһында иҫкәртте. Елдең тиҙлеге секундына 15-20 метрға етеүе ихтимал. Иғтибарлы булығыҙ.


Башҡортостандың Торлаҡ күҙәтеүе буйынса дәүләт комитетында кадрҙар алмашынды // Сәйәсәт | новости башинформ.рф\nБашҡортостандың Торлаҡ күҙәтеүе буйынса дәүләт комитетында кадрҙар алмашынды\n15:56, 3 февраля 2015 Сәйәсәт\nӨФӨ, 2015 йыл, 3 февраль. /«Башинформ» мәғлүмәт агентлығы, Сергей Захаров/.\nРеспублика Башлығы Рөстәм Хәмитов Башҡортостандың Торлаҡ күҙәтеүе буйынса дәүләт комитетында яңы кадрҙар тәғәйенләне.\nАндрей Крылов дәүләт комитеты рәйесенең беренсе урынбаҫары итеп тәғәйенләнде. Ул 1979 йылда Өфөлә тыуған. Өфө статистика, информатика һәм иҫәпләү техникаһы колледжын һәм Рәсәй текстиль һәм еңел сәнәғәт институтын тамамлаған. 2000 йылдан алып дәүләт торлаҡ күҙәтеүе системаһында эшләй. БР Дәүләт торлаҡ инспекцияһының дәүләт торлаҡ инспекторынан алып бүлек начальнигы, һуңынан начальник урынбаҫары, Торлаҡ күҙәтеүе буйынса дәүләт комитеты рәйесе урынбаҫарына тиклем юл үтә.\nЭмилия Абдуллина, Булат Исмәғилев һәм Динар Дияров Башҡортостандың Торлаҡ күҙәтеүе буйынса дәүләт комитеты рәйесе урынбаҫарҙары итеп тәғәйенләнде, тип хәбәр иттеләр Башҡортостан Хөкүмәтенең матбуғат хеҙмәтенән.


БР Мәғлүмәт технологиялары буйынса агентлығының рәсми сайты булдырылды // Йәмғиәт | новости башинформ.рф\nБР Мәғлүмәт технологиялары буйынса агентлығының рәсми сайты булдырылды\n17:20, 13 сентября 2013 Йәмғиәт\nБашҡортостан Республикаһы Мәғлүмәт технологиялары буйынса агентлығының рәсми интернет-порталы (www.ait-rb.ru) булдырылды.\nСайтта яңылыҡтар, буласаҡ ваҡиғалар тураһында мәғлүмәт, норматив-хоҡуҡи документтар, агентлыҡ тарафынан тормошҡа ашырылған проекттар тураһында мәғлүмәт урынлаштырылған. Кире бәйләнеш системаһы ла булдырылған. Атап әйткәндә, агентлыҡ йәмәғәт фекерен тикшереү маҡсатында һорау алыуҙар үткәрергә планлаштыра. Беренсе социологик һорау алыу ойошторолған да инде.\nБынан тыш, интернет-ҡабул итеү бүлмәһе эшләй. Сайттағы махсус форманы тултырып, БР Мәғлүмәт технологиялары буйынса агентлығына электрон форматта мөрәжәғәт итергә була. Яуап мөрәжәғәттә күрһәтелгән почта адресына йүнәлтеләсәк. Йыш бирелә торған һорауҙарға яуаптар порталда урынлаштырыласаҡ.\n«Видеогалерея» бүлегендә Берҙәм дәүләт хеҙмәттәре порталы менән файҙаланыу үҙенсәлектәре тураһында видеороликтар урын алған.\nТеги: мәғлүмәт технологиялары


Дарыу һатып алыуға тотонолған аҡсаны нисек кире ҡайтарырға\n13 Октябрь , 18:50\nЮрист дарыуға сарыф ителгән аҡсаны кире ҡайтарыу ысулдары тураһында һөйләне\nТабип тарафынан һеҙгә һәм ғаилә ағзаларығыҙға тәғәйенләнгән дарыуҙар өсөн социаль һалым ҡайтармаһын (вычет) алырға мөмкин.\nТүләнгән һалым суммаһын фактик сығымдар суммаһына кәметергә мөмкин, әммә йылына 120 мең һумдан артыҡ түгел. Был сумма, балаларҙы уҡытыуға һәм ҡиммәтле дауаланыуға сығымдар өсөн ҡайтармаларҙан тыш, бөтә социаль ҡайтармалар өсөн берҙәм булып тора. Был хаҡта “Прайм” агенлығына “Яковлев и партнеры” юридик төркөмө адвокаты Евгения Рыжкова һөйләгән.\nУның әйтеүенсә, ҡайтарманы алыуҙың ике ысулы бар. Эш биреүсе эш хаҡынан һалым тотмаһын өсөн дарыу һатып алынған йылдың аҙағына ҡәҙәр һалым хеҙмәтенә социаль ҡайтармаға хоҡуҡты раҫлау тураһында ғариза, чектар, рецепт һәм, әгәр туғандарығыҙға дарыу алған булһағыҙ, ғаилә хәле тураһында справка тапшырырға кәрәк. Утыҙ көндән һуң һалым органы биргән уведомлениены эш биреүсегә тапшырыу талап ителәсәк.\nШулай уҡ дарыуҙар һатып алынған йыл тамамланғандан һуң өс йыл эсендә һалым хеҙмәтенә артыҡ түләнгән НДФЛ-ды ҡайтарыу тураһында ғариза, декларация һәм шул уҡ раҫлаусы документтарҙы тапшырырға мөмкин.


Әҙәбиәт йылына - яңы конкурс\n«Щоңҡар» журналы Республика халыҡ ижады үҙәге менән берлектә Байыҡ Айҙар исемендәге сәсәндәр бәйгеһен иғлан итте. Ярышта һәр кем үҙ көсөн һынап ҡарай ала.\nКонкурс ике этаптан тора, тәүге тур интернет селтәрендә бара. Ҡатнашыусыларға ай һайын икешәр тема тәҡдим ителә, ебәрелгән эштәрҙе фольклорсы, профессор Әхмәт Сөләймәнов рәйеслегендәге жюри баһалай. Финалға сығыусылар июнь айында Салауат йыйынында көс һынашасаҡ. Бәйге халыҡ араһында ҡыҙыҡһыныу тыуҙырып өлгөргән дә инде. Ойоштороусылар әйтеүенсә, әле эштәрен тәҡдим итеүселәрҙең күбеһе урта йәштәрҙәге ҡатын-ҡыҙҙар.


Уйындың үҫешкә йоғонтоһо\n20 Июнь 2019, 22:58\nҺуңғы йылдарҙа психологтар йыш ҡына сәйер күренешкә тап була: мәктәпкәсә йәштәге балаларҙан һүрәт төшөрөүен һорағанда, улар хәреф йә һандар яҙа. Йә иһә “элек барыһынан да яҡшы өлгәшкән балабыҙ, университетта уҡыуҙан баш тарта” йә “класында математика буйынса иң алдынғы уҡыусы ине, хәҙер гитара сиртеп тик ултыра, башҡа бер нәмә тураһында ла ишетергә теләмәй” тигән ата-әсәләрҙе йыуатырға ла тура килә белгестәргә.\nКүптәр бәләкәсенең бала сағын бәхетле, вайымһыҙ үтеүен теләй һәм мәктәпкә тиклем уның төҫтәрҙе айыра алыуына, һүрәт төшөрә, хәреф таный, һанай белеүенә артыҡ әһәмиәт бирмәй. Икенселәр сабыйҙарының үҫеше менән шул тиклем мауыға, хатта бәләкәстең ҡурсаҡ һәм машиналар менән уйнарға ваҡыты ла ҡалмай.\nСикһеҙ тормош океанында бала-кәмәне ағым ыңғайына ебәрергәме, әллә ниндәйҙер йүнәлеш бирергәме? Ҡайһыһы яҡшыраҡ – был йәһәттән бер генә уртаҡ фекер юҡ. Шулай ҙа, үҙенең бәләкәсен төрлө яҡлап үҫтерергә ҡарар иткәндәр өсөн ярҙамға белгес кәңәштәрен еткерәбеҙ.\nНимәнән һәм нисек башларға?\nИң тәүҙә 3 алтын ҡағиҙәне иҫтә ҡалдырырға кәрәк:\n1. Уйын. Һәр бала уйнарға ярата, шуға ла донъя, уның үҙенсәлектәре тураһындағы белемде тап уйнау процесында тапшырыу яҡшы.\n2. Ғәҙеллек. Бала менән үҙегеҙҙең теләгегеҙ булғанда ғына, ысын йөрәктән шөғөлләнегеҙ. Әгәр бәләкәс һеҙҙең ихлас түгеллегегеҙҙе тоя ҡалһа, мәғлүмәтте лә иғтибарһыҙ ҡабул итәсәк, дәрте уянмаясаҡ.\n3. Фантазия. Үҙегеҙҙе сабый урынына ҡуйығыҙ һәм белем биреүҙе бәләкәс кешенең донъяға ҡарашы, уның күҙлеге аша ҡабул итегеҙ.\nТәүге бер нисә айҙа сабый күберәк йоҡлай, уның араһында – ашай, һәм ата-әсәһенең тауышы, һөйләшеүе аша донъяны танып-белә башлай. Бәләкәс менән уны һәм һеҙҙе уратып алған бар нәмәләр хаҡында һәм мөмкин тиклем йышыраҡ һөйләшергә кәрәк. Тауышығыҙ менән уйнағыҙ: ҡыҙыҡлы, ғәжәп хәлдәр, әйберҙәр хаҡында бәйән иткәндә интонацияғыҙҙы бер аҙ күтәрегеҙ, серле берәй нәмә һөйләгәндә бышылдауға күсегеҙ. Һәр хәрәкәтегеҙгә, ҡылығығыҙға аңлатма бирегеҙ, әйберҙәрҙе үҙ исеме менән атағыҙ, күргәнегеҙҙе генә түгел, нимә тойоуығыҙ, кәйефегеҙ тураһында ла һөйләгеҙ. Бәпескә төрлө наҙлы исемдәр уйлағыҙ. Иртә йәштә баланың үҫеше өсөн эмоциональ мөхит бик мөһим.\nТәүге айҙарҙа баланың төп мәғлүмәт алыу сығанағы – күреү һәм ишетеү һәләте. Шуға ла, йоҡламаған сағында ул күҙәтерлек, ҡарап ятырлыҡ әйберҙәр булһын. Сағыу уйынсыҡтар, контраст һүрәттәр, яҡындарының фотоларын күрһәтегеҙ (20-30 см алыҫлыҡтан). Өйгә экскурсия яһарға ла мөмкин.\nИғтибар өсөн күнегеү. Берәй уйынсыҡты баланың күҙ алдында төрлө яҡҡа йөрөтөгөҙ һәм бер нисә секундҡа туҡтатып, уға ентекләп ҡарарға форсат бирегеҙ. Унан уйынсыҡты йәшереп, яңынан күрһәтегеҙ.\nИшетеү һәләтен төрлө тауышлы шылтыраҡтар ярҙамында үҫтерергә мөмкин. Үҫешкә музыка бик яҡшы йоғонто яһай. Тыуғандан уҡ тыныс, күңелгә ятышлы көйҙәр (классик музыка, тәбиғәт тауыштары, бишек йырҙары) тыңлатығыҙ. Төрлө ритмдар менән таныштырығыҙ.\nҺиҙемләү тойғоһон үҫтереү ҙә бик файҙалы. Бының өсөн берәй материал (мәрйен, ярма, мамыҡ, әпилкә һ.б.) тултырып эшләнгән төрлө текстуралы туҡыма моҡсайҙар ҡулланырға мөмкин. Бынан тыш балаға йылы, ҡаты, тигеҙ, ҡытыршы һ.б. әйберҙәр бирергә була – улар ни тиклем күберәк, үҫешкә йоғонтоһо ла шул тиклем яҡшыраҡ.\nИжади һәләттәрҙе үҫтереү\nФ. Мухин системаһы буйынса ижади уйындар, йәғни төрлө ярмалар, тоҙ, шәкәр менән “һүрәт төшөрөү”иң ябайҙарҙан һанала. Мәҫәлән, ҡара төҫтәге ҡағыҙ һәм елем булһа, тоҙ ярҙамында ҡышҡы пейзаж эшләргә мөмкин. Бының өсөн ҡағыҙға елем-ҡәләм менән һүрәт эшләп, өҫтөнә тоҙ һибергә һәм артыҡ тоҙҙарын ҡағып төшөрөргә – һүрәт әҙер (һүрәт).\nЯрмалар ярҙамында “һүрәт төшөрөү” тағы ла ҡыҙығыраҡ. Мәҫәлән, елкәнле кәмә эшләр өсөн ҡара бойҙай, дөгө (йәки он), сохарый, ваҡланған кукуруз кәрәк (һүрәт).\nҒөмүмән, Феофан Мухин хаҡлы: кухняла әллә күпме ижад төрө менән шөғөлләнергә мөмкин. Унда бала үҙен скульптор булараҡ та һынай ала. Был йәһәттән икмәктең йомшаҡ өлөшө пластилинды алмаштыра – унан күп нәмә эшләргә мөмкин, мәҫәлән, ҡарышлауыҡ (һүрәт).\nБындай ижади күнекмәләр бәләкәскә донъяны танырға ярҙам итә. Һәм тәү ҡарашҡа ижад өсөн тап килмәгән кеүек күренгән әйберҙәрҙе ни тиклем күберәк ҡулланаһың, шул тиклем яҡшыраҡ. Таныш әйберҙәрҙе (зарарһыҙ) башҡаса файҙаланыу – тирә-йүнде танып-белеүҙең, ижади шәхес тәрбиәләүҙең, стандарт булмағанса фекерләргә өйрәтеүҙең бер юлы.\nБәләкәстәр ҡайһы бер нәмәләрҙе һүҙ менән аңлата алмағанда “ошолай эшләйбеҙ” тип күрһәтеүсән. Был уйын иһә балаларҙың һөйләү телмәрен үҫтереүгә булышлыҡ итә, сөнки телефондан һөйләшкәндә ишара, ҡул хәрәкәте менән күрһәтә алмай, ә фекерен тик һүҙҙәр менән аңлатырға тейеш. Бәләкәс яуап бирерлек һорауҙар бирергә кәрәклеген шылтыратҡан кешегә алдан иҫкәртеп ҡуйыу яҡшы. Бала яуап ҡайтара алырлыҡ һорауҙар бирергә кәрәк, улар тәүҙә ябай ғына булһын, яйлап ҡатмарлаштырырға мөмкин.\nТелмәр үҫтереүҙә шулай уҡ һорауҙарға яуап алыу мөһим роль уйнай. Мөмкин тиклем күберәк һорауҙар бирегеҙ. Тик улар әйберҙең ниндәй төҫтә булыуы, ҡайһыһы ҙурыраҡ йә бәләкәйерәк булыуына ҡайтып ҡалмаһын. Баланың тәьҫораттары, проблемалары, төрлө хәлдәргә ҡарата фекерҙәре менән ҡыҙыҡһынығыҙ. Был процесҡа атайҙарҙы йәлеп итергә тырышығыҙ. Бәләкәсегеҙ атаһына көнө буйы нимә эшләгәнен, ниндәй уйындар уйнағанын, нимәләр күргәнен, нимә оҡшағанын (оҡшамағанын) һөйләһен. Бала әле эҙмә-эҙлекле итеп һөйләй белмәй, шуға ла ярҙамсы һорауҙар бирегеҙ.\nҺуңғы йылдарҙа психологтар йыш ҡына сәйер күренешкә тап була: мәктәпкәсә йәштәге балаларҙан һүрәт төшөрөүен һорағанда, улар хәреф йә һандар яҙа. Йә иһә “элек барыһынан да яҡшы өлгәшкән балабыҙ, университетта уҡыуҙан баш тарта” йә “класында математика буйынса иң алдынғы уҡыусы ине, хәҙер гитара сиртеп тик ултыра, башҡа бер нәмә тураһында ла ишетергә теләмәй” тигән ата-әсәләрҙе йыуатырға ла тура килә белгестәргә. Быларҙың тамырын иртә бала саҡтан – шәхес нигеҙҙәре һалынған ваҡыттан эҙләргә кәрәк. Йәғни бәләкәйҙән “вундеркинд” итеп тәрбиәләргә тырышыу әһәмиәте буйынса энциклопедик белем биреүҙән бер ҙә ҡалышмаған уйынды күҙ уңынан ысҡындырыу һөҙөмтәһе был.\nТөрлө үҫтереүсе уйындар ҡулланып, донъяны танып-белеүҙә бәләкәскә күберәк үҙаллылыҡ бирергә кәрәк, үҙенсә тикшерһен, күҙәтһен.\nБалалар өсөн уйын – фантазия менән ысынбарлыҡ сиктәренең юйылыуы, йәғни еңел генә берәй йәнһүрәт геройына әйләнә, мөһим ҡарар ҡабул иткән ата-әсә роленә күсә алыу һәләте; тәнҡиттән ҡурҡмайынса иркен һөйләшеү, уйлау тәжрибәһен туплау. Уның был яңы тәжрибәһе киләсәктә йәмғиәттәге ҡағиҙә һәм ҡиммәттәрҙе аңларға, үҙ баһаһын күтәреүгә, үҙ эгоһының үҫешенә булышлыҡ итәсәк.\nУйнағанда төрлө ролдәргә инә алыуы балаға үҙен нығыраҡ аңларға ярҙам итә. Уйын бәләкәстәрҙе аралашырға, башҡаларҙы аңларға өйрәтә.\nУйын – ул бәләкәстәрҙең эске донъяһы менән тышҡыһының диалогы.\nҒәҙәти аралашыуҙа бала үҙенең көсөргәнешен, ҡурҡыуын, кире хис-тойғоларын белдерергә оялһа, йомоп ҡалдырһа, уйын барышында ул бындай тойғоларҙан арына, йәғни уйын – мөһим психотерапевтик ҡорал да. Шуға ла сабыйҙар йәшенмәк, баҫтырыш; ҡурсаҡ, машина уйнағанда ҡамасауламау зарур. Бәләкәсегеҙ менән дуҫлашҡығыҙ килһә, уның менән бергә уйнағыҙ, уға башҡа балалар менән уйын ойошторорға ярҙам итегеҙ.\nТеләһә ниндәй эште уйынға әүерелдерергә мөмкин. Уйынсыҡтарҙы йыйырға кәрәккәндә, мәҫәлән, “Беҙҙең корабль алыҫ юлға сыға. Шуға бөтә уйынсыҡтарҙы урынына һалыуығыҙҙы һорайым” тиергә, йә башҡа төрлө уйын-ысулдар табырға мөмкин.\nҮҫтереүсе уйындарҙың ҡиммәте шунда: улар тиҙ һәм һөҙөмтәле рәүештә, баланы ла, ата-әсәләрҙе лә ялҡытмай ғына, теләгән маҡсатҡа өлгәшергә мөмкинлек бирә.\n“Уйынсыҡтар магазины” уйыны\nБыл уйын балалар аңында дөйөмләштереү һәм сағыштырыу функцияларын, телмәрен, күҙаллауын үҫтерә, аралашырға өйрәтә.\nУйын өсөн бер нисә төр уйынсыҡ (ҡурсаҡ, машина, айыу һ.б.) һәм таныш предметтар төшөрөлгән бер нисә һүрәт кәрәк.\nӨлкәндәр балаға магазинға барырға ҡуша. “Магазинды” икенсе бүлмәлә төҙөргә (кәштәләргә уйынсыҡтарҙы теҙеп ҡуйырға) мөмкин. Тәүҙә һатыусы ролен өлкәндәрҙең береһе башҡара, һатып алыусы – ҡурсаҡ. Бәләкәс күҙәтә. Ҡурсаҡ, мәҫәлән, машина “һайлай”. Ул “һатып алған” уйынсыҡты ентекләп ҡарарға, һүрәтләргә кәрәк. Унан бәләкәскә “тауар” тәҡдим ителә.\n- Ә һин нимә алырға теләр инең?\nБалағыҙ бер нисә әйбер алһын һәм һәр береһен тасуирлап бирһен. Унан ролдәр менән алмашырға мөмкин.\nАш-һыу бүлмәһендә ҡулланылған үҫтереүсе уйындар\nБыл уйын предметтарҙы формаһы буйынса айырырға, иғтибарлы булырға өйрәтә.\nУйын өсөн төрлө хайуан формаһындағы печеньелар, пластмасс һауыттар, таҙа клеенка кәрәк.\nЗоопарк – клеенка менән ҡапланған өҫтәл. Бәләкәс – зоопарк директоры. Уның маҡсаты: хайуандарҙы ситлек, вольерҙарға (пластмасс һауыттарға) урынлаштырыу. Ә тәртип булһын һәм хайуандар “талашмаһын” өсөн уларҙың һәр бер төрөн айырым бикләү мөһим.\nМонтессори-уйындар өсөн кухня иң тап килгән урын. Бына бер нисә вариант:\n- һауытҡа бер нисә төр ярма һалып, балаға айырырға ҡушырға мөмкин. Шулай уҡ балалар фасоль бөртөктәрен йомортҡа һауытына йыйырға ярата;\n- манный ярмаһын батмусҡа һирпеп, балаға шунда һүрәт төшөрөргә, яҙып ҡарарға тәҡдим итергә мөмкин;\n- балаға боҙ туңдыра торған һауыт, пипетка һәм буяулы һыу бирегеҙ. Пипеткаға һыу тултырып, һауыттарға тултырһын.\nБыл уйындар ваҡ моториканы һәм иғтибарҙы үҫтерә.\nБыл күнегеү ҙур тәрбиәүи әһәмиәткә эйә: бала, берәй нәмә түгә ҡалһа, үҙенең артынан йыйыштыра аласаҡ. Иң тәүҙә һыуҙы губка ярҙамында бер тәрилкәнән икенсеһенә “күсерергә” өйрәтегеҙ.\nБатмусҡа ике тәрилкә ҡуйығыҙ: береһе буш булһын, икенсеһе һыу менән. Губка менән нисек ҡулланырға икәнен күрһәтегеҙ – һыуҙы губкаға һеңдереп, буш тәрилкәгә һығығыҙ. Унан батмусҡа бер аҙ һыу түгеп (“яңылыш ҡына”), нимә эшләргә кәрәклеген һорағыҙ.\nҮҫтереүсе уйындар һөҙөмтәһендә бала үҙен уратып алған мөхит тураһында күп нәмәләр белә, аңлай, ә өлкәндәр иһә бәләкәстәренә яҡынаясаҡ. Шуныһы: уйындар мәжбүри булырға тейеш түгел. Тағы ла өлкәндәрҙең ихласлығы, баланың теләге – тәү шарт.\nЛ. ҒӘЙНИТДИНОВА әҙерләне.\nБалалар матурлыҡ, уйын, әкиәт, музыка, һүрәт, фантазия, ижад донъяһында йәшәргә тейеш.\nБалаларҙы яҡшы итеү ысулы – уларҙы бәхетле итеү.


Башҡортостан юлсылары 2011 йылда Рәсәй ҡаҙнаһын 20 миллион һумға тулыландырған // Иҡтисад | новости башинформ.рф\nБашҡортостан юлсылары 2011 йылда Рәсәй ҡаҙнаһын 20 миллион һумға тулыландырған\n14:01, 2 марта 2012 Иҡтисад\n2011 йылдағы эшмәкәрлеге йомғаҡтары буйынса Башҡортостан юлсылары федераль ҡаҙнаға 20 миллион һум аҡса күсергән. Юл япмаһына зыянды ҡаплау сифатында ауыр йөк машиналары хужаларынан килгән средстволар төп табыш сығанағы булған.\nФедераль юл агентлығының «Һамар – Өфө – Силәбе» автомобиль магистрале идаралығы начальнигы вазифаһын башҡарыусы Радмир Ваһаповтың әйтеүенсә, автомобиль юлдарына ауыр транспорт килтергән зыянды ҡаплау иҫәбенә былтыр 10,5 млн һум аҡса күскән. Тағы ла 4,5 млн һум традицион яҙғы хәрәкәтте сикләү ғәмәлдә булған осорҙа юл йөрөүгә рәхсәт ҡағыҙы алыуға дәүләт пошлинаһы түләү арҡаһында йыйылған.\n— Рәхсәт ҡағыҙҙары биреү – Идаралыҡ функцияһының береһе, беҙ түләүле нигеҙҙә күрһәткән дәүләт хеҙмәте, — тип аңлатты Радмир Ваһапов.\nҠалған биш млн һум иһә – подряд ойошмаларының дәүләт контракттары буйынса йөкләмәләрен үтәмәгән өсөн түләгән штрафтары.\nИдаралыҡ начальнигы вазафаһын башҡарыусының хәбәр итеүенсә, быйыл Башҡортостандағы федераль трасса участкаларында яҙғы юл өҙөклөгө осоронда юл япмаһын һаҡлау маҡсатында билдәләнеүсе юл йөрөүҙе сикләү 1-нән 30 апрелгә тиклем ғәмәлдә буласаҡ. Ә 20 майҙан 31 авгусҡа тиклем Рәсәйҙә 32 градустан эҫе булғанда ауыр йөк машиналарына юл йөрөү тыйыласаҡ.\nТеги: юл хужалығы, бюджет, дәүләт хеҙмәттәре


Балтас районында төбәктең хеҙмәт һәм халыҡты социаль яҡлау министры граждандарҙы ҡабул итәсәк // Йәмғиәт | новости башинформ.рф\nБалтас районында төбәктең хеҙмәт һәм халыҡты социаль яҡлау министры граждандарҙы ҡабул итәсәк\n9:45, 10 октября 2012 Йәмғиәт\n16 октябрҙә Балтас районында Башҡортостандың хеҙмәт һәм халыҡты социаль яҡлау министры Ленара Иванова граждандарҙы ҡабул итә.\nВедомствоның матбуғат хеҙмәтенән хәбәр итеүҙәренсә, осрашыуҙа хеҙмәт мөнәсәбәттәренә һәм социаль яҡлауға ҡағылышлы мәсьәләләр ҡараласаҡ. Улар иҫәбендә – эш хаҡын ваҡытында түләү, инвалидтарҙы техник саралар менән тәьмин итеү.\nГраждандар 14-тән алып 16 сәғәткә тиклем Иҫке Балтас ауылы, Совет урамы, 48 адресы буйынса район хакимиәте йортонда ҡабул ителә.\nАлдан яҙылыу өсөн телефон: 8 (34753) 2-00-67.\nТеги: граждандарҙы ҡабул итеү,ленара иванова


Архангел районында тәүге күп тармаҡлы мәҙәни үҙәк барлыҡҡа килде\nҠыҙыл Еҙем ауылы клубын, китапханаһын һәм спорт залын берләштергән бина капиталь ремонттан һуң сафҡа инде. Ошо уңайҙан төбәктә фольклор байрамы ла үтте.\nАрхангел районы ғорурлығы, Бөтә Рәсәй кимәлендә танылыу алған «Рус биҙәктәре» халыҡ фольклор ансамбле, йә иһә халыҡ телендә Еҙем инәйҙәре сыҡҡан ауылда күп тармаҡлы мәҙәни үҙәк сафҡа инде. Ул республика проекты ярҙамында тулыһынса төҙөкләндерелә. Хәҙер иһә мәҙәниәт усағы бер нисә тармаҡты берләштерҙе. Төбәктә йәшәүселәр йыр-бейеү түңәрәгенә лә йөрөй ала...\nБалалар өсөн уйын бүлмәләре лә булдырылған. Шулай уҡ спорт, интеллектуаль уйын өсөн дә шөғөлләнер урын бар. Күп тармаҡлы мәҙәни үҙәк һуңғы йылдарҙа республиканың күп кенә төбәктәрендә асыла. Архангел районының Ҡыҙыл Еҙем ауылындағыһы иһә 31-е булып тора. Әйткәндәй, Рәсәй буйынса республика тәүгеләрҙән булып күп тармаҡлы мәҙәни үҙәк булдырған төбәк һанала.\nБыл йәһәттән, Ҡыҙыл Еҙемдә күп тармаҡлы мәҙәни үҙәктең асылыуы күрше ауылдарҙы ла йәлеп итте. Улар ҙа үҙҙәрендә ошондай усаҡ булдырыу яҡлы. Күңел асыу саралары уҙғарыу, һәләттәрҙе үҫтереү майҙаны булғанда йәш быуын бәлки мәҙәни мөхиттән ситләшмәҫ, заман техникаһына мөкиббән бирелмәҫ ине тип фекер йөрөтә улар.\nРәсәй Президенты Владимир Путинға арнап йырлап, пенсия күтәреүҙәрен һораған Еҙем инәйҙәре тотош илдә билдәләлек яуланы. Ауыл мәҙәниәт йорто тап улар ярҙамында яңы һулыш ала ла инде. Әйткәндәй, киләһе йылда халыҡ ансамбле үҙенең 65 йыллығын билдәләй.


Халыҡ ташҡынға әҙерме? - GTRK.TV — Новости Уфы и РБ\nХалыҡ ташҡынға әҙерме?\nТикшереү күрһәтеүенсә, ҡайһы бер кешеләр йылғалар ярҙарынан сығып, йорттарын һыу баҫа башлаһа ҡайҙа шылтыратырға ла белмәй. Граждандарҙы иҫкәртеү маҡсатында Ғәҙәттән тыш хәлдәр министрлығы вәкилдәре шәхси секторҙа йәшәүселәр менән осраша. Янғындарҙы иҫкәртеү бүлеге белгестәре һәр йортҡа һәм фатирға инергә тырыша. Улар махсус белешмәләр тарата һәм аңлатыу эштәре алып бара. Ағиҙел йылғаһы буйында урынлашҡан урамдарҙы күптән һыу баҫҡаны юҡ. Халыҡ хатта һуңғы тапҡыр йылғаның ҡасан ярҙарынан сыҡҡанын да яҡшылап хәтерләмәй. Әммә, уяу булырға кәрәклеген онотмай. Күпселек ғаиләләр күптән йылға буйында йәшәй, ҡайһы берәүҙәр яңыраҡ ҡына йорт һалып сыҡҡан. Әммә, улар йылға ташасағын белеп, алдан әҙерлек саралары күргән. Альмира Минәеваның йорто йылғаға иң яҡыны. Оҙаҡ йылдар йәшәү осоронда ул нимәләр генә күрмәгән. Шулай булыуға ҡарамаҫтан, оло ҡатын күсеп китергә, торлағын алыштырырға теләмәй. Быйыл Киров районында ғына 600-ҙән ашыу йортто һыу баҫыу ҡурҡынысы янай. Шуға күрә ошондай профилактик саралар уҙғарыла ла инде. Йылға ярҙарынан сыға ҡалһа, кешеләр өсөн махсус урындар ҙа ҡаралған. Йылға күтәрелә башлаһа, барлыҡ әйберҙәрҙе өҫкә күтәреп ҡуйырға кәрәк. Бынан тыш, электр энергияһын һүндереү зарур. Рейд көндөҙ уҙғарылды. Шуға ла эшкә яраҡлыларҙың барыһы ла тиерлек өйҙә юҡ ине. Тимәк, һыу баҫыу ҡурҡынысы янаған йорт хужаларына һәр ваҡыт хәбәрҙар һәм уяу булырға кәрәк.Әгәр һеҙҙең йортоғоҙ йылғаға яҡын урынлашһа, ташҡынға алдан әҙерләнергә кәрәк. Белгестәр һәр ваҡыт бәйләнештә булырға кәңәш итә. Шулай уҡ, телевизор ҡарарға, радио тыңларға тәҡдим ителә. Унда оло һыуҙың кимәле тураһында мәғлүмәт биреләсәк. Быйыл яҙ иртә килә. Синоптиктар һауа температураһы юғары буласаҡ һәм яуым-төшөм көтөлә, тип фаразлай. Шуға күрә, ташҡындың норманан юғарыраҡ буласаҡ, тип иҫкәртә белгестәр.\n14 марта Быйыл Өфөнөң бер-нисә биҫтәһен һыу баҫыуы ихтимал\n14 марта Рәсәй һәм донъя хәбәрҙәре